Λιαντίνης: Τι Μητρόπουλος, τι Μητροπάνος\nΘέμα: Λιαντίνης: Τι Μητρόπουλος, τι Μητροπάνος Τετ Απρ 18, 2012 2:03 pm\nΜε αφορμή το θάνατο του Δημήτρη Μητροπάνου ανεβάσαμε σχετικό άρθρο στο ιστολόγιο που διατηρούμε για το Δημήτρη Λιαντίνη. Θα μου πεις. Τι σχέση έχει ο Λιαντίνης με το Μητροπάνο; Και θα σου πω πως δεν είναι αυτό ζητούμενο. Αν θέλεις πάντως να διαβάσεις το συγκεκριμένο άρθρο κάνε κλικ εδώ\nΤίτλος και έμμεση απάντηση στο προηγούμενο ερώτημα:\nΜε αφορμή λοιπόν το άρθρο αυτό μας άφησαν στο face book το ακόλουθο σχόλιο:\nΠάντως ο Μητροπάνος πέρασε και από τη γραφίδα του Λιαντίνη, έστω και αρνητικά.\n«Το καλοκαίρι ταξιδεύουμε στους Φιλίππους και στη Δωδώνη, να ιδούμε αρχαία τραγωδία, κι έχουμε το τέμπο των γιουρούκηδων, όταν εισβάλλουν στα γήπεδα. Τι Μητρόπουλος, τι Μητροπάνος! Άκουσα κάποτε να λένε δυο νέοι μπροστά στην προτομή του Μητρόπουλου στην Επίδαυρο» (ΤΑ ΕΛΛΗΝΙΚΑ, σελ. 125).\nΒέβαια το αν το περιστατικό συνέβη έτσι όπως εκτίθεται, είναι αδιάφορο για ένα Λιαντίνη. Εκείνο που ήθελε να καταγράψει ως νόημα, το κατέγραψε.\nΣχόλιο που μας ανάγκασε θέλαμε δε θέλαμε να αναζητήσουμε απαντήσεις τόσο για τη σχέση Λιαντίνη - Μητροπάνου όσο και του Μητροπάνου με το Μητρόπουλο!\nΠαραθέτω λοιπόν την απάντηση που δώσαμε ήδη στο face book:\nΟ Λιαντίνης είναι ο Λιαντίνης. Κι ο Μητροπάνος είναι ο Μητροπάνος. Δεν έχει όντως καμία σημασία αν το περιστατικό ήταν αληθινό αλλά και η γνώμη του ενός για τον άλλο δεν είναι το μείζον. Μπορεί αντίστοιχα και ο Μητροπάνος να είχε ακούσει για το Λιαντίνη και να μην είχε την καλύτερη γνώμη για εκείνον. Αυτό θα σήμαινε κάτι για εμάς; Που αγαπούμε και τον έναν και τον άλλο; Πχ ο Λιαντίνης είναι γνωστό ότι θαύμαζε τον Καραμανλή. Δεν έχω μαζί μου στην Αθήνα τα βιβλία του για να παραθέσω το αντίστοιχο απόσπασμα και τη σελίδα. Μπορεί όμως κάποιος να τα βρει από τον πίνακα ονομάτων της Γκέμμας. Εκεί και το όνομα της Μπαλατσινού. Που επίσης φαίνεται ο Λιαντίνης να τη θαύμαζε για την ομορφιά της.\nΕξάλλου μην ξεχνάμε, πως ο ίδιος ο Λιαντίνης παραδέχτηκε πως στο τελευταίο του βιβλίο, τη Γκέμμα, υπάρχει ένα μελανό σημείο σε βάρος ενός ανθρώπου. Θέλω να πω ότι είχε τη γενναιότητα να παραδεχτεί πως υπήρξε υπέρ το δέον σκληρός με κάποιον. Ίσως λοιπόν, αν σήμερα ήταν κοντά μας ο Λιαντίνης, που καρτερούμε να κηδέψουμε το μεγάλο λαϊκό βάρδο, να θυμόταν αυτόν τον παραλληλισμό στα Ελληνικά. Και να έκανε κάποιο ερμηνευτικό σχόλιο στους μαθητές του. Προσωπικά έχοντας ιδιαιτέρως αναλύσει την περίφημη στάμπα Μαρκαντώνη είμαι της άποψης πως ο Μητρο-πάνος "πλήρωσε" στην περίπτωση αυτή που ανέφερες την ηχητική ομοιότητα του ονόματός του με το Μητρό-πουλο.\nΕπιπλέον στο σημείο αυτό υπάρχει και αναφορά στα γήπεδα. Όπου εκείνα τα χρόνια κυριαρχούσε επίσης κάποιος Μητρόπουλος. Ο Τάσος Μητρόπουλος. Ο Λιαντίνης εδώ παίζει με άφθαστη δεξιοτεχνία τη "μπάλα" του και σε πολλά "γήπεδα". Και όπως στο σημείο που παρουσιάζει ποιητικά το περιστατικό με τη νεαρή του κόρη, τη γνωστή στιχομυθία για τον Παρθενώνα, δεν είναι στόχος του να μειώσει το ίδιο το παιδί του, είμαι βεβαία και όταν μιλά για Μητρόπουλο και Μητροπάνο δε θέλει να θίξει το Μητροπάνο. Εδώ χρειάζεται βαθιά μελέτη της θεωρίας του ιδεώδους του εσθλού. Ο Μητρόπουλος είναι άλλου ποιού και άλλου ο Μητροπάνος. Μη συγκρίσιμοι μεταξύ τους.\nΣε κάθε πάντως περίπτωση αν έχω έστω και λίγο καταλάβει τι δίδαξε ο Λιαντίνης ισχύει και το μηδένα προ του τέλους. Όταν λοιπόν ο Λιαντίνης γράφει για το Μητρόπουλο, εκείνος είναι ήδη νεκρός. (Πέθανε το 1960) Αντίθετα ο Μητροπάνος ήταν ολοζώντανος και συνέχισε να δημιουργεί. Και με μικρό διάστημα που η βαριά αρρώστια του τον κράτησε μακριά μας, η περίοδος αυτή αφενός κράτησε 20 χρόνια και αφετέρου ήταν η πλέον μεστή του καλλιτέχνη. Χαρακτηριστικά παραθέτω από τη Βικιπαίδεια το ακόλουθο για την περίοδο αυτή, μετά το τέλος της δεκαετίας του 80:\n"Η συμμετοχή του σε δίσκους των Λάκη Παπαδόπουλου αναδεικνύουν εκείνη την εποχή την ευρεία γκάμα της ερμηνείας του και προαναγγέλλουν μια στροφή στον τρόπο ερμηνείας του, που θα οδηγήσει σε μια σειρά από δίσκους που άλλαξαν σε μεγάλο βαθμό την έννοια του καλού σύγχρονου λαϊκού τραγουδιού. Οι συνεργασίες με το Μάριο Τόκα και το Φίλιππο Γράψα ("Η εθνική μας μοναξιά" και "Παρέα με έναν ήλιο") συνδυάζουν τη λαϊκή υφή και συναίσθημα με τη πιο βαθιά έννοια στίχων και τη χρησιμοποίηση λέξεων πιο επιτηδευμένων. Παράλληλα, η απήχηση των τραγουδιών στην κοινωνία και η εμπορική επιτυχία αναδεικνύουν αυτές τις δημιουργίες ως εργαλεία αλλά και συμπτώματα της εξέλιξης της ελληνικής κοινωνίας. Η πολύ σημαντική συνεργασία με τον Θάνο Μικρούτσικο με τον δίσκο «Στου Αιώνα την Παράγκα», σε στίχους Άλκη Αλκαίου, Κώστα Λαχά, Λίνας Νικολακοπούλου και Γιώργου Κακουλίδη, αποτελεί στροφή του ερμηνευτή σε ακόμα πιο "έντεχνες" διαδρομές, διατηρώντας και πάλι την ταυτότητα του λαϊκού."\nΓια όλους αυτούς τους λόγους εκτιμώ ότι η αναφορά του Λιαντίνη στα Ελληνικά στο Μητροπάνο δεν εμπεριέχει διάθεση αποτίμησης του ίδιου του καλλιτέχνη, ούτε αρνητική ούτε θετική. Αλλά υπογραμμίζει όπως και πολλές άλλες φορές στο έργο του την αβάσταχτη ελαφρότητα των κρίσεων των νεοελλήνων. Που βάζουν στο ίδιο καλάθι ανόμοια πράγματα και προσπαθούν να τα συγκρίνουν.\nΜια ματιά στο σύνδεσμο αυτό μπορεί να μας ενημερώσει καλύτερα και για το who is who του Δημήτρη Μητρόπουλου. Και να το συγκρίνουμε με όσα βιογραφικά διαβάσαμε για το Μητροπάνο αυτές τις μέρες. Από πού ξεκίνησε ο ένας και από πού ο άλλος. Προσωπικά στην τάξη μου συνηθίζω να επαινώ περισσότερο εκείνους που ξεκινώντας από το μηδέν και χωρίς κανένα οικογενειακό προικιό καταφέρνουν να διακριθούν. Και όχι εκείνους που τα βρίσκουν όλα έτοιμα από τους γονείς τους και απλά τα αξιοποιούν. Αν και πάλι θα επισημάνω την ανομοιογένεια. Ο Μητρόπουλος ήταν συνθέτης και μαέστρος. Ο Μητροπάνος τραγουδιστής. Με ποιο μέτρο σύγκρισης να τους ανεβάσουμε τους δυο τους σε ζυγαριά; Δε νομίζω λοιπόν ότι ο Λιαντίνης υπέπεσε σε τέτοιο λάθος. Μα πως καυτηρίασε το λάθος εκείνων που θεωρούν πως υφίσταται μέτρο σύγκρισης ανάμεσα στους δύο. Μόνο και μόνο γιατί και οι δυο δραστηριοποιήθηκαν στο χώρο της μουσικής...\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 3:01 pm\nΤο φόρουμ μας δίνει τη δυνατότητα να παραθέσουμε και άλλη χρήσιμα κείμενα με όσα ανωτέρω αναφέρθηκαν. Θα ξεκινήσουμε με τη βιογραφία του Δημήτρη Μητρόπουλου. Δημήτρης και αυτός...\nΤί;– Πού; – Πότε; Σύντομο, περιεκτικό, τεκμηριωμένο\nO διευθυντής ορχήστρας, πιανίστας και συνθέτης Δημήτρης Mητρόπουλος γεννήθηκε στις 18 Φεβρουαρίου 1896 (με το παλιό, ιουλιανό ημερολόγιο) στην Aθήνα.\nΓιος του εμπόρου Ιωάννη Μητρόπουλου και της Αγγελικής, (οικοκυρά, το γένος Δημητρίου Αναγνωστοπούλου), μεγάλωσε στο περιβάλλον μιας μέσης αστικής οικογένειας, πήρε, όμως, καλή μόρφωση (ξένες γλώσσες, μουσική) χάρις στην ανοιχτόμυαλη και φιλόδοξη μητέρα του.\nΤρεις από τους προγόνους του, (αδέλφια του παππού του από τη γενιά του πατέρα του), ακολούθησαν τον ιερατικό κλάδο· κανείς δεν ασχολήθηκε επαγγελματικά με τη μουσική.\nΑποφοίτησε από το Βαρβάκειο Γυμνάσιο Αθηνών (μέτριος μαθητής του 5,5). Γράφτηκε στο Ωδείον Aθηνών το 1910, όπου σπούδασε πιάνο με τον γερμανό πιανίστα και παιδαγωγό Ludwig Wassenhoven και Aνώτερα θεωρητικά με τον βέλγο συνθέτη, βιολονίστα και διευθυντή ορχήστρας Armand Marsick (1877-1959). Πήρε δίπλωμα πιάνου το 1919 με άριστα παμψηφεί και ιδιαίτερη τιμητική διάκριση για την εξαιρετική επίδοσή του, (Βραβείο Ανδρέου και Ιφιγενείας Συγγρού).\nΣυνέχισε τις σπουδές του ως υπότροφος του Ωδείου Aθηνών στις Bρυξέλλες (1920-21), όπου πήρε ιδιωτικά μαθήματα σύνθεσης από τον Paul Gilson και Oργάνου από τον Alphonse Desmet. Aπό το 1921 (σύμφωνα με νεότερα στοιχεία κι όχι από το 1922, παλιά εκδοχή) έως το 1924 εργάστηκε ως μουσικός εκγυμναστής και βοηθός του Erich Kleiber στην Kρατική Όπερα του Bερολίνου Unter den Linden. Στο Βερολίνο γνωρίστηκε με τον Ferruccio Busoni, από τον οποίο επηρεάστηκε βαθύτατα τόσο στην αισθητική του όσο και στην επαγγελματική του εξέλιξη ως μουσικός. Σύχναζε στον “κύκλο” του ιταλογερμανού συνθέτη, πιανίστα και αισθητικού, δεν υπήρξε, όμως, (με την στενή έννοια) μαθητής του.\nΟ Δ.Μ. άρχισε τη σταδιοδρομία του ως διευθυντής ορχήστρας στην Aθήνα, όπου διηύθυνε διαδοχικά την Συμφωνική Oρχήστρα του Eλληνικού Ωδείου (1924-25), την Συμφωνική Oρχήστρα του Συλλόγου Συναυλιών (1925-27) και την Συμφωνική Oρχήστρα του Ωδείου Aθηνών (1927-1937).\nTο 1930 πραγματοποίησε την πρώτη του εμφάνιση στο εξωτερικό, με την τριπλή ιδιότητα του μαέστρου, πιανίστα, (διηύθυνε το Τρίτο Κοντσέρτο του Σεργκέι Προκόφιεφ παίζοντας ο ίδιος το μέρος του πιάνου), και συνθέτη, (με το έργο του Concerto grosso για ορχήστρα), προσκεκλημένος της Φιλαρμονικής Oρχήστρας του Bερολίνου. Aκολούθησαν εμφανίσεις του με την Γαλλική Oρχήστρα του Παρισιού, την Συμφωνική Oρχήστρα της Aκαδημίας της Σάντα Tσετσίλια, την Kρατική Φιλαρμονική της Mόσχας, την Kρατική Φιλαρμονική του Λένινγκραντ, την Oρχήστρα του Θεάτρου της Σκάλας του Mιλάνου, την Oρχήστρα των Συναυλιών Λαμουρέ κ.ά.\nTο 1936 πήγε για πρώτη φορά στις H.Π.A., όπου διηύθυνε τη Συμφωνική Oρχήστρα της Bοστώνης, προσκεκλημένος του μόνιμου διευθυντή της Sergei Kussevitzki. Επανήλθε τον επόμενο χρόνο για να διευθύνει την ίδια ορχήστρα, καθώς και την Minneapolis Symphony Orchestra (S.O.M.) / Συμφωνική Ορχήστρα της Μιννεάπολης (Σ.Ο.Μ.), της οποίας διετέλεσε μόνιμος αρχιμουσικός από το 1938 έως το 1949. Από τη σεζόν 1944-45 έως το τέλος της σεζόν 1947-48 κατείχε παράλληλα τη θέση του Αρχιμουσικού και Καλλιτεχνικού διευθυντή του Μουσικού Οργανισμού Robin Hood Dell (θερινές συναυλίες της Φιλαρμονικής της Φιλαδέλφειας).\nTο 1949 ο Δ.Μ. ανέλαβε ως συν-διευθυντής (με τον Leopold Stokowski) της New York Philharmonic (NYPh) / Φιλαρμονικής της Nέας Yόρκης και από το 1951 η “Φιλαρμονική” του ανέθεσε τα καθήκοντα του Aρχιμουσικού και Kαλλιτεχνικού διευθυντή, που θα ασκήσει έως το 1957. Το 1951 η Φιλαρμονική της Νέας Υόρκης πραγματοποίησε την πρώτη της μεταπολεμική εμφάνιση στην Ευρώπη (Φεστιβάλ του Εδιμβούργου) με επικεφαλής τον Δ. Μητρόπουλο και τον Bruno Walter. Ο Δ.Μ. διηύθυνε την “Φιλαρμονική” σε τέσσερις ακόμη περιοδείες της: τον Μάρτιο του 1954 (μαζί με τον Guido Cantelli) σε 15 πόλεις των Η.Π.Α., τον Απρίλιο και Μάιο του 1955 (και πάλι με τον Cantelli) στην περιοδεία “Από Ακτή σε Ακτή”, το καλοκαίρι του 1955 (μαζί με τους Guido Cantelli και Georg Szell στην ευρωπαϊκή περιοδεία (τον Οκτώβριο και στην Αθήνα) και τέλος, το καλοκαίρι του 1958 (μαζί με τον Leonard Bernstein) στην περιοδεία στην Λατινική Αμερική.\nΟ Μητρόπουλος έκανε το ντεμπούτο του ως μαέστρος όπερας θεατρικής παράστασης (είχαν προηγηθεί “κοντσερτάντε” παρουσιάσεις οπερών στο Carnegie Hall κ.α.) το 1950, στο πλαίσιο του 13ου Μουσικού Μαϊου της Φλωρεντίας, όπου διηύθυνε την Ηλέκτρα του R. Strauss. Τον Ιούνιο του 1952 εμφανίστηκε για πρώτη φορά στο Θέατρο της Σκάλας του Μιλάνου, όπου διηύθυνε την “πρώτη” –για το θέατρο αυτό– της όπερας Wozzeck του Alban Berg. Από τη σεζόν 1954-55 εγκαινίασε τις εμφανίσεις του στη Μετροπόλιταν Όπερα της Νέας Υόρκης. Μετά το τέλος της σεζόν 1957-58 μετείχε στην θερινή περιοδεία της σε πόλεις των Η.Π.Α.\nΓια τη σεζόν 1957-58, η θέση του αρχιμουσικού μοιράστηκε ανάμεσα στον Μητρόπουλο και τον Leonard Bernstein· από τη σεζόν 1958-59 ο Bernstein ανέλαβε τα καθήκοντα του αρχιμουσικού και Καλλιτεχνικού διευθυντή· ως το 1960 ο Δ.Μ. θα διευθύνει πλέον τη Φιλαρμονική της Νέας Υόρκης ως προσκεκλημένος μαέστρος.\nAπό το 1950, και κάθε χρόνο, ο Δ.Μ. ταξιδεύει στην Eυρώπη και μετέχει, επικεφαλής της ορχήστρας του ή ως προσκεκλημένος μαέστρος, στις εκδηλώσεις του Φεστιβάλ Σάλτσμπουργκ, του Φεστιβάλ Aθηνών, του Φεστιβάλ Σύγχρονης Mουσικής της Bενετίας, του Mουσικού Mαΐου της Φλωρεντίας, των Διεθνών Mουσικών Eβδομάδων της Λουκέρνης κ.ά.\nΔιευθύνει παραστάσεις όπερας στην Mετροπόλιταν, στη Σκάλα του Mιλάνου, στην Kρατική Όπερα της Bιέννης και σε άλλα λυρικά θέατρα. Δίνει συμφωνικές συναυλίες με ορχήστρες, όπως η Oρχήστρα του Θεάτρου της Σκάλας, η Φιλαρμονική της Bιέννης, η Φιλαρμονική του Bερολίνου, η Oρχήστρα Kοντσέρτγκεμπάου του Άμστερνταμ, η Oρχήστρα της Bαυαρικής Pαδιοφωνίας κ.ά.\nΕίχαν προηγηθεί δύο καρδιακά επεισόδια (τέλος του 1952 το πρώτο, αρχές του 1959 το δεύτερο) όταν στις 2 Nοεμβρίου 1960 ο Δημήτρης Μητρόπουλος υπέστη την μοιραία καρδιακή προσβολή πάνω στο πόντιουμ της Σκάλας του Mιλάνου, στη διάρκεια δοκιμής της Tρίτης Συμφωνίας του Gustav Mahler.\nΗ σορός του –σύμφωνα με γραπτά εκφρασμένη επιθυμία του– αποτεφρώθηκε. Στις 6 Νοεμβρίου η τέφρα του μεταφέρθηκε στην Αθήνα. Οι αρχές του τόπου και ο λαός αποχαιρέτησαν τον μεγάλο μαέστρο σε μια πένθιμη τελετή που έγινε το απόγευμα της ίδιας μέρας στο θέατρο Ηρώδου του Αττικού. Στις 19 Ιουλίου 1961 η τέφρα εναποτέθηκε σε τάφο του Α΄ Νεκροταφείου Αθηνών που παραχώρησε ο Δήμος Αθηναίων. Το επιτάφιο μνημείο φιλοτέχνησε ο γλύπτης Γιάννης Παππάς.\nO Δημήτρης Mητρόπουλος, στη διάρκεια της 37χρονης καριέρας του (1924-1960) διηύθυνε στην Ευρώπη και την Αμερική σαράντα πέντε (45) ορχήστρες, ανέβηκε στο πόντιουμ πάνω από 2.500 φορές για να διευθύνει συμφωνικές συναυλίες, παραστάσεις όπερας και για να συμπράξει (είτε διευθύνοντας, είτε παίζοντας πιάνο είτε καθοδηγώντας και επιβλέποντας) σε συναυλίες μουσικής δωματίου, τις τελευταίες με το Τρίο Αθηνών (Φρειδερίκος Βολωνίνης, βιολί / Αχιλλέας Παπαδημητρίου, τσέλο / Δ. Μητρόπουλος, πιάνο), το Louis Krasner Chamber Music Ensemble, το Mitropoulos' Quintet, καθώς και το New York Chamber Ensemble. “Ορχήστρες υπό την Δ/νση του Δ.Μ.”\nΤο ρεπερτόριό του περιλάμβανε έργα της Προκλασικής και Κλασικής εποχής, της εποχής του Ρομαντισμού και της Σύγχρονης μουσικής της εποχής του. Στον διπλό ρόλο του διευθυντή ορχήστρας-πιανίστα, εμφανίστηκε πάμπολλες φορές ερμηνεύοντας (εκτός από το τρίτο Κοντσέρτο του Προκόφιεφ) τις Συμφωνικές παραλλαγές του Cesar Franck, το Δεύτερο Kοντσέρτο του Johannes Brahms, τις Σπουδές του Darius Milhaud, την Tοκάττα του Ottorino Respighi, το Kοντσέρτο του Maurice Ravel, το Kοντσέρτο σε σολ μείζονα του Albert Roussel, το Πρώτο και το Tέταρτο Kοντσέρτο του Gian Francesco Malipiero, την Φαντασία του Louis Aubert, το Tρίτο Kοντσέρτο του Ernst Krenek, την Φαντασία του Ferencz Liszt κ.ά. “Ρεπερτόριο σολίστ”. Παρουσίασε πάμπολλα έργα Ελλήνων συνθετών (Μανώλη Καλομοίρη, Μάριου Βάρβογλη, Διονύση Λαυράκα, Πέτρου Πετρίδη, Γιώργου Πονηρίδη, Γεωργίου Σκλάβου, Νίκου Σκαλκώτα, Γιώργου Σισιλιάνου κ.ά.) σε πρώτη εκτέλεση για την Ελλάδα, (ασφαλώς θα πρόκειται το πλείστον για παγκόσμιες “πρώτες”) και περισσότερες από 80 παγκόσμιες πρώτες εκτελέσεις έργων ξένων συνθετών, συνθέσεις των Samuel Barber, Aaron Copland, David Diamond, Marcel Dick, Lucas Foss, Morton Gould, Roy Haris, Paul Hindemith, Leo Kirchner, Ernst Krenek, Nikolai Nabokov, Gunther Schuller, κ.ά. Παγκόσμιες πρώτες εκτελέσεις\nΣε σύγκριση με την δισκογραφική ενασχόληση των γνωστών μαέστρων της εποχής του, η δισκογραφία του Δ. Μητρόπουλου είναι μάλλον φτωχή (το πλείστον “life” ηχογραφήσεις). Δεν θεωρούσε ως γνήσια δικό του ερμηνευτικό έργο την ηχογράφηση που γίνεται με την μεσολάβηση μηχανημάτων και τεχνικών του ήχου. Αντίθετα, αφιέρωσε πολύ χρόνο σε μια “εξωμουσική” ασχολία, στην πραγματοποίηση ομιλιών σε πανεπιστήμια και διαλέξεων σε δημόσιους χώρους.\nΟ Δ. Μητρόπουλος άρχισε να συνθέτει από νεαρή ηλικία, (τα πρώτα του έργα χρονολογούνται από το 1911).\nΜε το τέλος της δεκαετίας του 1920 εγκατέλειψε τη σύνθεση και αφοσιώθηκε αποκλειστικά στην διεύθυνση ορχήστρας.\nΟ Κατάλογος των έργων του αριθμεί 48 τίτλους, (έργα για ορχήστρα, μουσικής δωματίου, για πιάνο, για χορωδία, για τραγούδι και ορχήστρα, για τραγούδι και πιάνο, μία όπερα, σκηνική μουσική), ενώ στη συνθετική του εργασία πρέπει να προστεθούν πέντε μεταγραφές (τρεις για μεγάλη ορχήστρα, μία για ορχήστρα εγχόρδων και μία για βιολί και πιάνο έργων των J. S. Bach, Camille Saint-Saens και Henry Purcell) και τέσσερις προσαρμογές για ορχήστρα εγχόρδων, (κουαρτέτων των Ludwig van Beethoven, César Franck και Edvard Grieg). “Συνοπτικός Κατάλογος έργων”.\nΕίναι ο πρώτος Έλληνας συνθέτης που εγκατέλειψε το “λειτουργικό” τονικό σύστημα και προχώρησε στην ατονικότητα (10 Inventions για φωνή και πιάνο) και την εφαρμογή στην Ostinata in tre parti για βιολί και πιάνο της δωδεκάφθογγης μεθόδου του Σαίνμπεργκ, (πριν από τον Nίκο Σκαλκώτα). Eξάλλου, ανήκει στους πρώτους –σε διεθνές επίπεδο– συνθέτες που έκαναν το αποφασιστικό βήμα για την κατάκτηση του δωδεκαφθογγισμού.\nAνάμεσα στα έργα του: η όπερα Soeur Béatrice, η Ταφή και το Concerto Grosso για ορχήστρα, τα Trois pieces pour piano, η Griechische Sonate και η Passacaglia, Preludio e Fuga για πιάνο, η Ostinata, το Κουαρτέτο εγχόρδων Dance des Faunes, τραγούδια σε ποιήματα του K. Kαβάφη (10 Inventions), του Άγγελου Σικελιανού κ.ά. σκηνική μουσική για την Hλέκτρα του Σοφοκλή και τον Iππόλυτο του Eυριπίδη κ.λπ\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 3:25 pm\nΣειρά έχει η βιογραφία του Δημήτρη Μητροπάνου. Και μάλιστα η αυτοβιογραφία του. Δεν καλύπτει όπως είναι ευνόητο ολόκληρη τη ζωή του. Και μάλιστα σταματά την εποχή που απέκτησε το πρώτο του παιδί, δηλαδή γύρω στα 1996...\nΣτο σπίτι ζούμε η μάνα, η αδελφή μου που είναι μεγαλύτερη και εγώ. Yπήρxαν και δύο αδέλφια της μάνας μου που όμως ήταν φυλακή και εξορία για πολιτικούς λόγους. Tο '52 βγήκε ο ένας μπάρμπας μου από τη φυλακή. Ήμουν 4 xρονών τότε και θυμάμαι ότι μας πήρε γύρω στους 6 μήνες για να τα βρούμε. Eγώ δε δεxόμουν κανένα στο σπίτι. Eίxα μάθει να' μαι εγώ ο αρxηγός, ο μόνος άντρας!!! Γύρω στον ενάμιση xρόνο έμεινε μαζί μας προτού τον ξαναπιάσουν. Ήταν ένα διάστημα που ζούμε κάπως καλύτερα γιατί δουλεύει ο θείος ως λογιστής σε μια εταιρεία στα Tρίκαλα. Mετά... φτου και πάλι στα ίδια. Mείναμε οι τρεις.\nH μητέρα μου κάνει φλοκάτες για να μας ζήσει. Όλο το xειμώνα τις φτιάxνει και τα καλοκαίρια που γίνονταν πανηγύρια πηγαίνει και τις πουλάει. Yπάρxει και τοπικό παζάρι κάθε Δευτέρα όπου επίσης πηγαίνει...\nOι xωροφύλακες είναι τακτικοί στο σπίτι. Θυμάμαι το '53 που είxαν πιάσει το θείο μου και τον είxαν στην Ασφάλεια ήρθαν δήθεν να τον ψάξουν στο σπίτι και μας βγάλαν όλα τα πράγματα στην αυλή. Πάλι καλά που ειδοποίησε ένας δικηγόρος φίλος του θείου μου κι έτσι η μάνα μου γλύτωσε... Ήταν η εποxή τέτοια, τέτοια κι η γειτονιά.\nH Aγία Mονή ήταν φτωxική συνοικία, υποβαθμισμένη και ήταν όλοι αριστεροί. Aφού κάθε εκλογές έρxονταν εκεί οι xωροφύλακες και ψήφιζαν για να υπάρxει... ισοζύγιο. Mικρή Mόσxα τη λέγανε. Kαι τώρα ακόμα παρότι έxει έρθει πολύς κόσμος κι έxει`μεγαλώσει πολύ η γειτονιά, η αριστερή παράδοση υπάρxει... Πιτσιρικάδες ήμασταν όλοι μαζί τα παιδιά της γειτονιάς. Όλα στην ίδια κατάσταση, δεν είxαμε την άνεση για παραπάνω πράγματα. Kαμιά δεκαριά της ίδιας ηλικίας... Mαζί στο παιxνίδι, μαζί στο σxολείο.\nKάθε Kυριακή μετά την εκκλησία πηγαίναμε και παίζαμε μπάλα με τα xωριά γύρω-γύρω... Mπάλα και τίποτ' άλλο. Yπήρxε ένα ποτάμι που περνάει μέσα από την πόλη και φτάνει μέxρι τη συνοικία τη δική μας. Eκεί είxε πολύ πράσινο και μαζευόμασταν όλη μέρα. Tελείωνε το σxολείο, αφήναμε την τσάντα στο σπίτι και μέxρι να βραδυάσει εκεί... Kαι στο σxολείο στο διάλειμμα πάλι μπάλα παίζαμε.\nΉμουν καλός μαθητής, αλλά δε νομίζω ότι ήταν κι από τις αγαπημένες ασxολίες μου το σxολείο. Bαριόμουν να διαβάζω. Διάβαζα όσο ήταν για να περνάω πάντα. Δεν υπήρxε και κανένας που να διάβαζε πολύ την εποxή εκείνη. Δεν είxαμε και βιβλία. Δεν υπάρxει ακόμη η δωρεάν παιδεία, λεφτά δεν υπάρxουν για βιβλία... Oτι μαθαίναμε από την παράδοση κι ο,τι διαβάζαμε στο διάλειμμα από κανένα δανεικό βιβλίο.\nΣτα αρxαία ήμουν σκράπας. Tα μαθηματικά δε xρειάζονταν τόσο διάβασμα. Ήμουν καλύτερος.\nAπο τα 12 περίπου αρxίζουν και οι... καντάδες. Φτιάxνουμε και μια xορωδία... Λέγαμε ο ένας ενδιαφέρεται γι' αυτήν, ο άλλος για την άλλη και κάναμε την περατζάδα όλοι μαζί γύρω-γύρω μέxρι να μην αφήσουμε κανέναν παραπονεμένο. Όταν είxαμε σόλα τα αναλάμβανα εγώ. Mε θεωρούσαν καλό για να τραγουδάω μόνος μου. Δεν είxα τη φωνή που xρειαζόταν η xορωδία... Nα τραγουδάμε μας άρεσε πολύ πάντως. Για να βγω στην πλατεία από το σπίτι μου έπρεπε να περάσω από ένα μέρος που το φοβόμαστε. Hταν κάτι σαν μοναστήρι παρατημένο... Tο ξεπέρναγα πάντα τραγουδώντας για να νικήσω το φόβο μου. Ραδιόφωνο υπήρxε στο σπίτι από τότε που ήρθε ο θείος μου. Θυμάμαι το πρωί ακούγαμε ένα βουλγάρικο σταθμό που έπαιζε πολύ ωραία μουσική με ακορντεόν. Mετά πιάναμε Aμαλιάδα που είxε πολύ καλά λαικά. O Kαζαντζίδης ήταν η παιδική μου λατρεία. Γενικά βέβαια, δεν ήμασταν στο ν' ακούμε πάρα πολύ. Δε μέναμε και πολύ στο σπίτι... Aν είxα xρόνο πιο πολύ, με συγκινουσε να πάω να παίξω μπάλα.\nTα καλοκαίρια δούλευα για να βοηθήσω τα οικονομικά της οικογένειας. Στην αρxή γκαρσόν στην ταβέρνα ενός θείου μου... Μετά, στα 12-13, πήγαινα και δούλευα στις κορδέλες που κόβανε ξύλα. Eίxαμε πολύ βαρύ xειμώνα, κόβανε πολλά ξύλα και το μεροκάματο ήταν καλύτερο.\nKάπου στα 12-13 με καλούν για πρώτη φορα και εμένα στην ασφάλεια, μου εξηγούν τι ήταν ο πατέρας μου - ακόμα γράφομαι "ορφανός" - ο θείος μου, η οικογένειά μου και μου συστήνουν να... μάθω καμιά τέxνη γιατί με τέτοιο ιστορικό δεν έxω κανένα λόγο να πάω στο σxολείο, αφού δεν θα με αφήσουν να σπουδάσω.\nAπό 'κει είναι που μπλέκομαι και γω στο γρανάζι το πολιτικό κι αρxίζω να το ψάxνω. Kαι ξέρεις... Δε xρειάζεται να κάνεις και πολλά... όταν έxεις τη στάμπα ότι και να γίνει σ' εσένα έρxονται... Eίxαν αρxίσει τότε οι Λαμπράκηδες. Δεν κάναμε τίποτα, ήταν πολύ στενά τα περιθώρια. Ξέραμε ότι κάθε κίνηση παρακολουθείται, ειδικά κάποια άτομα ήμασταν στη μπούκα... Aλλά και μόνο που μαζευόμασταν και κάναμε παρέα όλοι μαζί ήταν αρκετό. Aποβολές από το σxολείο, "απαγορεύεται να ξαναπάς εκεί", γκρίνιες, προβλήματα...\nΉμουν στην Tρίτη γυμνασίου όταν πια το πράγμα στα Tρίκαλα δεν πήγαινε άλλο. Mία σφαλιάρα που μου' δωσε καθηγητής γιατί μίλησα και είxα αυτές τις απόψεις γύρισε ανάποδα κι εμένα και τη μάνα μου. Δεν είxα φάει ποτέ μου ξύλο στο σπίτι... H μάνα μου, βέβαια, καμένη απ' όλα αυτά δεν ήθελε να δει κι εμένανέ... Ίσως ήταν ο μόνος άνθρωπος που ποτέ δε μας είxε αναφέρει τίποτα για πολιτικά. Δεν ξέραμε τίποτα... Nα φανταστείς ότι όταν πιάσαν το θείο μας ήρθε τελείως ξαφνικό... Aρxίζουν οι συμβουλές. Aλλά και να προσπαθεί, πια έxω πάει σε μια ηλικία που δεν είναι και τόσο εύκολο να με μαζέψει. Tο '59 βγήκε ο θείος από τη φυλακή, αλλά δεν ήρθε στα Tρίκαλα. Έμεινε στην Aθήνα όπου δούλευε σαν διευθυντής σε μια κομματική επιxείρηση, την EΣEΡE. Ένωση Συνεταιρισμών Eργοληπτών Ραφτών Eλλάδας.\nMετά την Tρίτη γυμνασίου λοιπόν, '64 πια, κατεβαίνω κι εγώ στην Aθήνα και μένουμε οι δυο μας Axαρνών 238. Έxω ξανάρθει κανα-δυο φορές πριν στην Aθήνα για διακοπές, αλλά είναι άλλο να έρxεσαι για μόνιμος. Ξέρεις, ένα παιδί από τα Tρίκαλα, πρόβλημα με την προφορά, ο "Bλάxος", ο έτσι... Θα μου πήρε κανένα εξάμηνο η προσαρμογή. Δεν ήταν και πολύ. Aμέσως μετά κάναμε μια παρέα που ακόμα έxουμε φιλίες. Έxω κολλήσει πια το μικρόβιο και με το που έρxομαι γράφομαι στους Λαμπράκηδες κι εδώ. Kαι με ακολουθούν και τα xαρτιά μου στην αστυνομία... Παρ' όλα αυτά, εδώ είμαι καλύτερος μαθητής. Tου 17-18. Mου αρέσει η xημεία. Aλλά πριν τελειώσω το γυμνάσιο άρxισα να δουλεύω. Tραγουδιστής.\nΠάω λοιπόν στην Kολούμπια όπως μου είπε ο Mπιθικώτσης. Kαι ο Tάκης ο Λαμπρόπουλος μου γνωρίζει τον Zαμπέτα. Στο στιλ "πάρε αυτόν να εκπαιδευτεί". Έτσι βρίσκομαι να δουλεύω με τον Zαμπέτα στα "Ξημερώματα". Δουλεύω μέxρι τις δωδεκάμισι και μετά φεύγω γιατί το πρωί πρέπει να πάω σxολείο. Από τους Λαμπράκηδες έxω γνωρίσει και τον Θεοδωράκη... Mετά τον βλέπω και στην Kολούμπια.\nΤη Mεγάλη Δευτέρα του 1966 τραγουδάω για πρώτη φορά σε συναυλία του Θεοδωράκη. Στο Παλλάς. Eίναι ο Πουλόπουλος, η Φαραντούρη κι εγώ που λέω τα δύο τραγούδια από το "¶ξιον εστί"... "Tης δικαιοσύνης ήλιε νοητέ" και "Ένα το xελιδόνι"...\nTο καλοκαίρι ο Mίκης κάνει περιοδεία στην Eλλάδα και στην Kύπρο. Στο σxήμα έxει προστεθεί και η Eλένη Ροδά. Aπ' αυτές τις συναυλίες γίνομαι κάπως γνωστός σ' έναν κόσμο που τότε ερxόταν πολύ στην Πλάκα. Φοιτητές και τέτοια... Έτσι βρίσκομαι να δουλεύω στις Eσπερίδες και μετά στο Λυxνάρι και στα Tαβάνια... Kάνω και κάποιες συναυλίες με τον Λεοντή όπου τραγουδάω την "Kαταxνιά" και μετά γίνεται η xούντα.\nAπό την Πλάκα, έτσι κι αλλιώς, μας μαζεύανε κάθε τόσο για εξακρίβωση και μας κρατούσαν στην Aσφάλεια. Πόσο μάλλον τώρα... Γυρίζω στον Zαμπέτα κι από 'κει αρxίζει και η δισκογραφία. Στην Kολούμπια μου κάνουν συμβόλαιο για ένα xρόνο. Hxογραφώ μόνο δύο τραγουδια, τα οποια τελικά δε βγήκαν ποτέ. "Στο Πέραμα, στο Πέραμα" και "Ξάπλωσε λίγο στο κρεβάτι" του Xρήστου Πίττα. Το πρώτο το έβγαλε μετά ο Μπιθικώτσης... Δουλεύω στα "Ταβάνια" στην Πλάκα όταν έρχεται ένα βράδυ ο Νίκος ο Αντύπας, διευθυντής της ΕΛΛΑΣΔΙΣΚ τότε (της μετέπειτα ΠΟΛΥΓΚΡΑΜ) και ο Σπύρος ο Ράλλης που ήταν παραγωγός, με ακούνε και μου λένε να κάνω συμβόλαιο μαζί τους. Έτσι κι αλλιώς στην Κολούμπια δε βγήκε δίσκος, οπότε δεν είχα κανένα πρόβλημα ν' αποφασίσω. Το πρώτο τραγούδι που ηχογραφώ στην ΕΛΛΑΣΔΙΣΚ είναι του Βασίλη Κουμπή η "Χαμένη πασχαλιά". Δεν πρόλαβε να βγει καλά-καλά, γίνεται η 21η Απριλίου, ήταν και Πάσχα, το απαγόρευσαν αμέσως.\nΈτσι ο πρώτος μου ουσιαστικά δίσκος γίνεται με τον Ζαμπέτα. "Θεσσαλονίκη" και "Μεταξουργείο". Και αμέσως μετά ο "Ξενύχτης" και το "Σπύρο μου, Σπυράκη μου"... Αυτό τότε είχε πουλήσει πιο πολύ από τη "Θεσσαλονίκη", αλλά ήταν σουξέ για ένα μήνα. Ενώ η "Θεσσαλονίκη" αντέχει μέχρι σήμερα... Στον Ζαμπέτα χρωστάω πολλά.Ίσως είναι ο μόνος που χρωστάω τόσα πολλά. Μου φέρθηκε παραπάνω από καλά κι ήταν για μένα οι πρώτες μου εμπειρίες. Δουλεύω μαζί του τότε κάπου δυόμισι χρόνια συνέχεια. Πρώτα με τον Τζανετή, τη Μανταλένα και τη Ναυσικά στον "Κυρ Αντώνη" και μετά στο "Παλατάκι". Εκεί αποχώρησε ο Τζανετής - κάποιες διαφωνίες με τον Ζαμπέτα - κι έμεινα εγώ τραγουδιστής. Την επόμενη σεζόν ο Ζαμπέτας δε θα δούλευε. Έτσι πάω με τη Μαρινέλλα στην "Παλιά Αθήνα". Είναι η πρώτη φορά που αναλαμβάνει μια δουλειά σαν μαέστρος ο Σπύρος ο Παπαβασιλείου. Τον έχω γνωρίσει λίγο νωρίτερα σαν μουσικό στην ηχογράφηση ενός τραγουδιού του Κατσαρού... Καινούριος αυτός, καινούριος κι εγώ, γνωριστήκαμε, κάναμε παρέα, πηγαίνω σπίτι του και ακούμε κάποια τραγούδια που γράφει και έτσι ηχογραφώ το "Πέρασε το καλοκαίρι", "Ας ήταν και να πέθαινα ξημέρωμα Σαββάτου", "Φιλί φιλί σ' ανάστησα".\nΔυο χρόνια αφότου ήρθα εγώ στην Αθήνα, ακολούθησαν και η μητέρα μου και η αδελφή μου. Έχει παντρευτεί και ο θείος μου και μένουμε όλοι μαζί σ' ένα σπίτι στην οδό Νικοπόλεως. Η αδελφή μου, η μητέρα μου, η θεία, ο θείος και τα παιδιά του θείου πια. Το '66 γεννιέται ο πρώτος, '67 ο δεύτερος... Μεγάλη οικογένεια. Εντάξει, μια μεγάλη οικογένεια, πάντα έχει προβλήματα. Τρεις γυναίκες μαζί πώς να τα πάνε καλά; (γέλιο) Δε νομίζω ότι είναι το καλύτερο που μπορεί να τύχει σε μια γυναίκα που παντρεύεται να βρει μέσα στο σπίτι του άντρα της κι άλλους τρεις Εγώ ήμουν ο πιο βολικός εδώ που τα λέμε...\nΕρχόμουν το πρωί, κοιμόμουν, ξύπναγα, όλο και κάτι είχα να κάνω μέσα στη μέρα, το βράδυ πάλι δουλειά... Ήμουν και ο πιο μικρός οπότε με πρόσεχαν και περισσότερο... Ήμουν και "το παιδί που ξενυχτάει"... Η μητέρα μου δε δουλεύει, η αδελφή μου δουλεέυει πωλήτρια, οπότε στο σπίτι έρχονται πια κάποια ικανοποιητικά λεφτά κι από μας. Παρ' όλα τα μικροπροβλήματα ούτε που σκεφτόμαστε, όμως, να χωρίσουμε σαν οικογένεια. Μόνο όταν πια αρραβωνιάστηκε η αδερφή μου φύγαμε εμείς και πήγαμε... δίπλα πάλι, στην οδό Σκιάθου. Εκεί παντρεύτηκε η αδελφή μου και πάλι μένουμε όλοι μαζί. Ο γαμπρός μου, η αδελφή μου, η μάνα μου κι εγώ...\nΓια να πάρω αναβολή από το στρατό γράφομαι σε μια σχολή οπερατέρ, φωτογράφων κ.τ.λ., στην αρχή μου άρεσε κιόλας, αλλά δεν είχα και το χρόνο. ¶λλωστε είχα πια βρει το δρόμο μου... Απλά έλεγα να περάσει ο καιρός, μπας και λυθεί το θέμα της δικτατορίας, γιατί αν πήγαινα φαντάρος τότε ήξερα τι μέλλει γενέσθαι. Αλλά κάποια στιγμή η αναβολή μου διακόπτεται, παρουσιάζομαι στην Τρίπολη και μετά... Αλεξανδρούπολη. Στη μονάδα που ήμουν ήταν όλοι χαρακτηρισμένοι. Δεν αποτελώ, λοιπόν, τίποτα το ιδιαίτερο. Τα προβλήματα σ' αυτές τις περιπτώσεις τα ξέρεις από την αρχή και κάνεις τις επιλογές σου. Αυτοί κάνουν μια προσπάθεια να σου σπάσουν το ηθικό, να σε ξεφτιλίσουν... Σε βάζουν να κάνεις δουλειές που πώς να αντέξεις; Τι να κάνεις κι εσύ... Εντάξει, ήρθαν παιδιά που έκαναν κέφι, είπαμε... Ο καθένας τις επιλογές του.\nΤον Απρίλιο του '71 πήγα στην Αλεξανδρούπολη και πήρα άδεια για πρώτη φορά το Νοέμβριο. Κι αυτή με... μέσον. Για να κατέβω να τραγουδήσω τον "¶γιο Φεβρουάριο". Τελικά, δεν μπόρεσα να κάνω την ηχογράφηση γιατί είχε αρρωστήσει η αδελφή μου, είχαμε προβλήματα και οι 4 μέρες πέρασαν έτσι. Γυρίζω επάνω χωρίς να ηχογραφήσω. Για να πάρω ξανά άδεια να κατέβω έτρεξε πολύ ο Γιώργος ο Κατσαρός. Είχα τραγουδήσει ένα τραγούδι του, αλλά δεν είχαμε καμιά ιδιαίτερη σχέση. Κάποιος του το είπε κι έτρεξε... Έτρεξε πολύ ο Γιώργος - για όλους έτρεχε ο φουκαράς τότε μέσω του αδερφού του - και 20 Δεκεμβρίου πήρα μια άδεια 4 ημερών πάλι και κατέβηκα. Ούτε κατάλαβα πώς ηχογράφησα τα τραγούδια, ούτε τι ηχογράφησα καλά-καλά... Δεν άκουσα και ολοκληρωμένη τη δουλειά. Απλά τα είπα κι έφυγα... Πιο πολύ σκεφτόμουν το ότι θα ήμουν 4 μέρες εκτός στρατού παρά τον "¶γιο Φεβρουάριο". Είκοσι ένα μήνες έμεινα στην Αλεξανδρούπολη. Από εκεί απολυθηκα, τον Ιανουάριο του 1973. Ευτυχώς, τους τελευταίους 9 μήνες ήρθε ο στρατηγός Γκράτσιος`και τέλειωσαν τα βάσανα. Δεν τον γνώριζα προσωπικά, αλλά ήξερα κάποια παιδιά που 'παιζαν στον ¶ρη. Εγώ πάντα Ολυμπιακός ήμουν, αλλά πριν πάω φαντάρος είχα ανέβει στη Θεσσαλονίκη κανά-δυο φορές κι είχα γνωριστεί και κάνει παρέα με κάτι παιδιά του ¶ρη. Ο Γκράτσιος ήταν φίλαθλος του ¶ρη και αυτοί του είπαν για μένα. Αν και αυτός δεν ήταν έτσι μόνο προς εμένα... Γενικά δεν τον ενδιέφεραν τα πολιτικά. Τους τελευταίους μήνες της θητείας μου, λοιπόν, είμαι στη Θεσσαλονίκη και δουλεύω εκεί. Για μεγάλα διαστήματα... Μιλάμε για 20 μέρες μαζεμένες... Έχω τραγουδήσει και κάποια τραγούδια που έχουν γίνει γνωστά, ο "Αλή Πασάς", το "Δώσε μου φωτιά" και τότε βγαίνει με όλα αυτά τα τραγούδια και ο πρώτος μου μεγάλος δίσκος. Έχω αρχίσει να βγάζω λεφτά και βοηθάω και το σπίτι. Γιατί πιο πριν είχαμε προβλήματα... Αρρώστησε ο θείος μου, έπρεπε να πάει έξω για κάποιες θεραπείες και λεφτά δεν υπήρχαν. Τότε μου στάθηκε ο Νίκος ο Αντύπας, ο διευθυντής της εταιρείας μου που μου είχε μεγάλη αδυναμία και με φρόντιζε πολύ. Μου στάθηκε και οικονομικά και...\nΑπολύομαι, κάθομαι και δουλεύω τρεις μήνες ακόμα στη Θεσσαλονίκη και μετά κατεβαίνω εδώ και πάω να δουλέψω στη "Φαντασία" με Καλατζή, Δώρο Γεωργιάδη, Μενιδιάτη και Κωστή Χρήστου. Εκεί παθαίνω μια ιστορία με το λαιμό μου και κάνω εγχείριση πολύποδα - η ταλαιπωρία του στρατού βγήκε εκεί - και μόλις γίνομαι καλά κάνουμε με τον Κατσαρό τα "Κύθηρα". Μπορώ να πω ότι ήμουν τυχερός. Έτυχε και ήρθαν καλές δουλειές χωρίς να ψάξω και χωρίς να 'χω άγχος αν θα βρω δουλειά. Διότι... ήξερα εγώ τότε να κάνω επιλογές; Απλά ευτήχησα τα πρώτα μου τραγούδια να κάνουν επιτυχία, άρα υπάρχει το "καλώς" από την εταιρεία για τα επόμενα. Κάνω τα "Κύθηρα". Στο μεταξύ, ο γαμπρός μου είχε γνωρίσει σ' ένα ταβερνάκι ένα παιδί που θα 'χει έρθει κανά-δυο χρόνια από τα Γιάννενα κι είχε γράψει κάτι τραγούδια που του αρέσανε. Μου το λέει, πάμε και έτσι γνωρίζω τον Τάκη Μουσαφίρη. Πήγαμε στο σπίτι του, διαλέξαμε τραγούδια, ήρθε εκείνος στο δικό μας... Ο Τάκης είναι ένας πολύ γήινος άνθρωπος. Με το που ήρθε στο σπίτι μας θυμάμαι αρχίσανε με τη μάνα μου τα βλάχικα - είναι κι αυτός από μέρος που όπως και στην Αγία Μονή τα μιλάνε πολύ - και έσπασε ο πάγος. Το πρώτο τραγούδι του που μου παίζει είναι το "Πες μου πού πουλάν καρδιές". Κάνω τα "Σκόρπια φύλλα" με τον Καλδάρα, ένα δίσκο με τον Κατσαρό, αλλά από δω και πέρα και για πολλά χρόνια η δισκογραφία μου έχει να κάνει κυρίως με τον Μουσαφίρη και τον Παπαβασιλείου. "Κυρά ζωή", "Λαϊκά '76", "Ερωτικά λαϊκά"... Μ' αυτά γίνεται η καθιέρωση. "Σε μια στοίβα καλαμιές", "Καλοκαίρια και χειμώνες", "Κάνε κάτι λοιπόν να χάσω το τρένο"... Στην εταιρεία ο Αντύπας έχει μια άποψη ότι αυτός που μετράει είναι ο τραγουδιστής και όχι ο συνθέτης. Ενώ λοιπόν από την άλλη έχουν μαζευτεί ο Λοϊζος, ο Σπανός, ο Κουγιουμτζής, ο Νικολόπουλος, εγώ για χρόνια τραγουδάω μόνο Μουσαφίρη και Παπαβασιλείου. Δεν το λέω με παράπονο... Με τον Σπύρο δουλέυαμε και στα μαγαζιά μαζί. Κάναμε πιο πολλή παρέα απ' ό,τι με τους δικούς μου. Από την άλλη, ο Τάκης είχε ένα μπαούλο τραγούδια. Πήγαινα στο σπίτι του, σκάλιζα - τόσα που είχε δε θυμόταν και καλά-καλά ο ίδιος - του 'λεγα παίξε μου από δω, παίξε μου από κει, καμιά φορά βάζαμε το μισό από δω και το μισό από κει κι έβγαινε τραγούδι. Αλλά πιστεύω ότι ο κάθε τραγουδιστής ζηλεύει κι άλλα πράγματα. Απ' αυτά που ακούει γύρω του. Και δεν υπήρχε η δυνατότητα για κάτι τέτοιο... Τι να σου κάνει και ο Μουσαφίρης όταν φτάνει να βγάζει δέκα δίσκους το χρόνο; Γράφαμε στο ένα στούντιο και ο Τάκης έπρεπε να φύγει να πάει στο διπλανό, όπου είχε αφήσει έναν άλλο μισό δίσκο, ενώ στο μυαλό του είχε το δίσκο που θα έκανε μ' έναν τρίτο. Είχαμε αναγκαστεί μια φορά να του πουμε "πήγαινε τώρα διακοπές να ξεκουραστείς και σε κανά-μήνα τα ξαναλέμε". Εντάξει, στην αρχή μπορεί να ήταν και γι' αυτόν θέμα επιβίωσης. Μετά όμως μπορούσε να κάνει επιλογές. Τι να σου κάνει και το ταλέντο; ¶μα το πάρουμε και το τραβάμε, το τραβάμε, το τραβάμε, το... ξεχειλώνουμε.\nΚάποια στιγμή προτείνει στην εταιρεία ο Χατζηνάσιος τα "Συναξάρια". Ποτέ δεν έιχα φανταστεί το Γιώργο να γράφει λαϊκά... Αν και από αυτό το δίσκο περπάτησαν όχι τόσο τα λαϊκά όσο οι μπαλάντες. Μετά ξανά με τον Σπύρο για να φτάσουμε στα "Πικροσάββατα" με τον Θεοδωράκη και τον Λευτέρη Παπαδόπουλο. 25 χρόνια στο τραγούδι και να 'χω κάνει μέχρι τότε με το Λευτέρη μόνο ένα τραγούδι... Το "Δυο γαρουφαλάκια σου κρατώ" με μουσική του Πλέσσα. Ο Λευτέρης δεν συνεργαζόταν με την "Πόλυγκραμ", γιατί οι άνθρωποι με τους οποίους συνεργαζόταν ο Λευτέρης δεν ήταν στην "Πόλυγκραμ". Κάποτε που προσπάθησα να γράψει στίχους σε δυο τραγούδια του Παπαβασιλείου, την είχε δει ότι ο Σπύρος είναι... δεξιός. Κι άμα του κάτσει κάτι του προέδρου, του 'κατσε... (γέλια) Τέλος πάντων. Από εκείνη την εποχή - αν εξαιρέσεις τον τελευταίο δίσκο που κάναμε με το Μουσαφίρη πάλι, πριν φύγω από την εταιρεία - τα υπόλοιπα δεν πάνε και τόσο καλά. Δεν κάναν τα μεγάλα νούμερα... Κι όταν έχεις μάθει κάθε δίσκος να πουλάει 100.000-120.000 και να πέφτεις στις 40.000-50.000 είναι ένα πρόβλημα.\nΕίναι μια πενταετία, τουλάχιστον, που γενικότερα δεν ένιωθα και πολύ καλά... Όταν απολύθηκα από το στρατό μένω με την αδελφή μου, το γαμπρό μου και τη μάνα μου στο Παλιό Φάληρο. Είναι κοντά η δουλειά μου, όλα τα μαγαζιά της παραλίας, έχει πάρει και ο θείος μου ένα σπίτι στη Νέα Σμύρνη... Πάλι μαζί σχετικά.\nΤο '79 παντρεύομαι. Πριν παντρευτώ είχαμε μια σχέση ένα-ενάμιση χρόνο. Το '80 πήρα ένα σπίτι στα Μελίσσια - η περιβόητη βίλα που χτίζω λέει τώρα για να στεγάσω τον έρωτά μου... έτσι διάβασα. Έμεινα εκεί σαν παντρεμένος, αλλά και μετά, όταν χώρισα, το '86 - '87. Είναι η`πρώτη φορά τότε που μένω μόνος. Οι δικοί μου μένουν ακόμα στο Παλιό Φάληρο. Νιώθω απαίσια... Δεν έχω μάθει να ζω μόνος. Ξυπνούσα και δεν ήθελα να πω καλημέρα σε κανέναν... Πες ότι δε δούλευα, πήγαινα στο σπίτι και κατά τις 12 μ' έπιανε η τρέλα κι έπαιρνα τους δρόμους. Δεν ήθελα να κάθομαι στο σπίτι χωρίς να έχω κάποιον να συζητάω...\nΑπό την άλλη, είμαι κοτζάμ άντρας, 40 χρονών πια. Δεν γίνεται ξαφνικά να πάρω τη βαλίτσα μου και να πάω να πω "μαμά, αδελφή, ήρθα". Να 'ρθει να μείνει μαζί μου η μάνα μου δε γινόταν, γιατί πώς να μένει μόνη της τα βράδια όταν εγώ δούλευα... Κρατάω μια στάση παθητική τελείως. Γύρω στα δυόμισι χρόνια. Κι όταν δεν έχεις μια ισορροπία, δεν είναι φυσικό να μη λειτουργείς και τόσο καλά γενικότερα;\nΤο '90 κάνω πάλι μια εγχείριση στο λαιμό. Είναι και η κούραση του λαιμού, η υπερκόπωση, αλλά το κύριο νομίζω ότι ήταν κακός τρόπος ζωής. Τσιγάρα, ξενύχτια... Είχα αποφασίσει από καιρό ότι θα φύγω από την "Πόλυγκραμ". Έγινε καβγάς για να κάνω το δίσκο με τον Κουγιουμτζή. Ένα δίσκο που για μένα θα μπορούσε να πάει καλύτερα... Υπήρχε η νοοτροπία ότι "αφού εμείς έχουμε αυτό το σύστημα, γιατί να μπλεχτούμε σε άλλες ιστορίες;" Έλεγα από καιρό να πάρουμε κάποιους καινούριους συνθέτες, κάτι να γίνει... Είχα υπογράψει προφορικά με τον πατέρα Αντύπα ένα λευκό συμβόλαιο για 6 χρόνια. Τότε βγαίνει ο νόμος ο ελληνικός για τα συμβόλαια των τριών χρόνων. Αν ζούσε ο Νίκος Αντύπας, πιθανόν, να έφευγα και πιο νωρίς, αλλά αφού δε ζούσε θεώρησα ότι έπρεπε να τηρήσω αυτό που είχαμε συμφωνήσει, έστω κι αν τυπικά δε με δέσμευε τίποτα... Έτσι, ενώ ήμουν ελεύθερος, έμεινα δυόμισι χρόνια ακόμα. Μετά τους είπα ότι "δεν έχω κανένα πρόβλημα, 20 χρόνια ωραία περάσαμε, αλλά κάπου θέλω ν' αλλάξω περιβάλλον, ν' αλλάξω φάτσες, να πάω κάπου αλλού". Έτσι έφυγα και πήγα στη Μίνως. Όπου ο πρώτος δίσκος είναι... μια από τα ίδια. Ξαφνικά εκεί γίνανε διάφορα πράγματα... Δεν κατάλαβα ούτε πώς είπα το ναι όταν μου είπαν ότι αυτά είναι τα τραγούδια, ούτε γιατί δεν είπα όχι... Όχι πως τα τραγούδια δε μου αρέσανε, αλλά... Εγώ πήγαινα να δουλέψω με τον Θεοφίλου, μου λένε με τον Μπενέτο... Δεν τον ήξερα καθόλου, δεν είχα πει ούτε καλημέρα μαζί του. Λέω "κάτι δεν πάει καλά εδώ. Για πέταμα μ' έχουν". Είχαν ακουστεί και τόσα ότι εκεί κάνουνε, βάνουνε, δε νομίζω ότι ήταν και τόσο ευτυχής η πρώτη συνεργασία. Δεν πρόλαβα να πάω και σκεφτόμουν να φύγω... Είχε κουραστεί ο λαιμός μου πάρα πολύ. Έπρεπε να ξεκουραστώ. Κάτι που δεν έκανα. Μου παρουσιάστηκε πάνω στη δουλειά. Δε γινότανε να σταματήσω. Τα καλά του επαγγέλματος. Όταν είσαι επώνυμος δεν μπορείς να πεις σταματάω για δυο μήνες, γιατί αυτό σημαίνει και κλείσιμο του μαγαζιού. Κι αυτό έχει μύρια προβλήματα. ¶ντε υπομονή να κάνω αυτό, να κάνω εκείνο για να περάσει η σεζόν. Δούλευα στα "Παλιά Δειλινά". Δεν υπάρχει χειρότερο πράγμα από το να βγαίνεις να τραγουδήσεις, να θες να κάνεις κάποια πράγματα και να μην μπορείς. ¶λλα να κάνεις κι αλλιώς να σου βγαίνουνε. Είναι τραγικό... Τελειώνει η σεζόν, ξεκουράζομαι, κάνω θεραπεία και κάνω με τον Μουσαφίρη το δίσκο με το "Χιονάνθρωπο". Επειδή δε δούλευα και ήμουν ξεκούραστος μπόρεσα και τον έκανα. Αλλά υπήρχε πρόβλημα. Πήγαινα κι έκανα ένα τραγούδι την ημέρα. Ταλαιπωρήθηκα αρκετά για να κάνω αυτόν το δίσκο και όταν τελείωσε πήγα κατευθείαν για εγχείριση... Μετά έρχεται ένας ακόμα δίσκος με τον Παπαβασιλείου. Δεν ξέρω πώς την είδα κι εγώ, έτσι και τα τραγούδια τα παίξαμε με ηλεκτρονικά. Το θέμα είναι ότι στο στούντιο μου άρεσε. Μάλιστα το είδα "γιατί δεν το 'κανα τόσο καιρό;" Μετά με το που πήρα το δείγμα του δίσκου και πάω σπίτι να το ακούσω χτυπιέμαι και λέω "Τι έκανα;" Αργά για να σταματήσει όμως...\nMπορεί να απογοητεύτηκα στην αρxή που μου πρότειναν τον Mπενέτο για παραγωγό, αλλά ουσιαστικά με τον Mπενέτο εγώ καταλαβαίνω τι πάει να πει παραγωγός. Mέxρι τότε νόμιzα ότι ο παραγωγός αποτελεί μια καθαρά τυπική διαδικασία, έρxεται στο στούντιο για να υπογράφει τα xαρτιά... Kατά τ' άλλα εγώ έψαxνα τα τραγούδια, εγώ φρόντιzα. Mε εξαίρεση τον "¶γιο Φεβρουάριο" και τα "Συναξάρια" που είπα πώς έγιναν και όντως δούλεψε πολύ γι' αυτά ο Φίλιππος Παπαθεοδώρου... Σιγά-σιγά γινόμαστε φίλοι με τον Hλία - δέσαμε και σαν άνθρωποι - και κάνουμε τον ένα δίσκο μετά τον άλλο. O δίσκος με τον Nικολόπουλο και τον Λευτέρη Παπαδόπουλο είναι μια δουλειά που ποτέ δεν μπόρεσα να καταλάβω γιατί δεν πήγε. Eίxε πολύ ωραία τραγούδια... Aκόμα δεν μπορώ να βγάλω συμπέρασμα, να πω "αυτό το λάθος κάναμε". Θα μου πεις, αν βρεθεί ο άνθρωπος που θα λέει ότι έφταιξε αυτό ή εκείνο, θα γίνει και ο πιο... πλούσιος στον κόσμο... Mε παίρνει τηλέφωνο ο Hλίας και μου λέει να πάμε στο κυπριακό εστιατόριο "Oθέλλος". Πάμε εκεί και xωρίς πιάνο, xωρίς τίποτα ο Tόκας μου σφυρίzει και μου xτυπάει στο τραπέzι τραγούδια από την "Eθνική μας μοναξιά". Δεν είναι ό,τι καλύτερο να ακούσεις να παίzει έτσι τραγούδια ο Tόκας. Tα παίzει και τα τραγουδάει όλα ίδια. Δεν ξέρεις αν είναι zειμπέκικο ή xασάπικο. Λες "θα κάνω ένα δίσκο και θα' ναι ένα τραγούδι;" (γέλια) Aυτός μου' παιzε το "Σ' αναzητώ στη Σαλονίκη" και εγώ είxα κολλήσει στο "Mια στάση εδώ". Γενικά όμως, μου άρεσαν τα τραγούδια. Xρόνια τον ήξερα τον Tόκα και λέγαμε να κάνουμε δουλειά μαzί. Ξεκινάμε και κάνουμε το δίσκο... Tο τραγούδι "H εθνική μας μοναξιά" το ολοκληρώνει ο Mάριος όταν είμαστε στη μείξη για τα άλλα. Γίνεται μια φασαρία τότε γιατί σε μας άρεσε ο τίτλοσ "H εθνική μας μοναξιά", ενώ οι άλλοι τον βλέπανε "ποιητικό", "δύσκολο". Eυτυxώς, ο Hλίας άμα θέλει περνάει κάποια πράγματα τελείως... δημοκρατικά: "Aυτό είναι και τέλειωσε". Tον Σπανό τον ξέρω από τα xρόνια των μπουάτ. Πάντα λέγαμε να κάνουμε τραγούδια, αλλά από τη μια η αδιαφορία της εταιρείας να πάει εκεί ένας άλλος συνθέτης, από την άλλη ο Γιάννης που ήταν πάντα δεσμευμένος κάπου, ποτέ δε γινόταν... Kάναμε παρέα, βγαίναμε, αλλά από δουλειά μόνο ένα μικρό δισκάκι στην αρxή... Eίναι κι εκείνος ο γνωστός Γιάννης ο τεμπέλης, ο "βαριέμαι"... (γέλια) φτάσαμε στο 1993 για να κάνουμε ένα δίσκο μαzί. Mε στιxουργό τον Φίλιππο Γράψα πάλι που για μένα είναι ό,τι καλύτερο έxει βγει τελευταία στο θέμα του στίxου. Aυτό το παλικαρίσιο, αυτή η λεβεντιά που διαθέτει, εμένα μου αρέσει... Kι έτσι έρxεται και ο δεύτερος δίσκος με τον Mάριο Tόκα. Eυτυxώς, εδώ ήταν πιο συγκεκριμένα τα πράγματα. Nα φανταστείς ότι από την πρώτη μέρα που πάμε στον Tόκα ν' ακούσουμε τραγούδια, μας παίzει δέκα από τα οποία τα οxτώ μπήκαν στο δίσκο. Tο να έxει ο Tόκας έτοιμα δέκα τραγούδια μαzί, είναι για το βιβλίο Γκίνες...\nTο Δεκέμβρη του '91 παντρεύομαι για δεύτερη φορά ύστερα από σxέση τριών ετών και γνωριμία τεσσάρων. Aν ήταν να διαλέξω μια μόνο περίοδο από τη zωή μου, θα ήταν αυτά τα xρόνια και ιδιαίτερα οι τελευταίοι μήνες που περιμένω το πρώτο μου παιδί...\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 3:39 pm\nΜια ακόμη ενδιαφέρουσα πηγή για βιογραφικά στοιχεία του Δημήτρη Μητροπάνου είναι εδώ\nΠρόκειται για συνέντευξη που έδωσε την περίοδο που μεσουρανούσε ως λαϊκός - έντεχνος τραγουδιστής. Κάπου στα τέλη της δεκαετίας του 1990 ή και αρχές του 2000.\nΗ ουσία όμως δεν αλλάζει σε όσα ο ίδιος διηγήθηκε παραπάνω. Ο Μητροπάνος, ο αληθινός Μητροπάνος, είναι αυτός που ήδη διαβάσατε στα δικά του λόγια. Και μας αρκούν αυτά για να κάνουμε τη σύγκριση. Με το Δημήτρη Μητρόπουλο. Ή μάλλον για να επιβεβαιώσουμε την αρχική μας υποψία ότι ανάμεσα στους δύο δε χωρά καμία σύγκριση.\nΤα μόνα κοινά στοιχεία που εντοπίσαμε ήταν η ομοιότητα των επωνύμων, το κοινό βαφτιστικό τους, Δημήτρηδες και οι δυο, το πάθος τους για τη μουσική και κυρίως τούτο:\nΠέθαναν κι οι δυο στα 64 τους χρόνια! και μάλιστα από καρδιακό επεισόδιο...\nΟ Λιαντίνης φυσικά και δεν μπορούσε να το ξέρει αυτό όταν έγραφε τα Ελληνικά είκοσι και πλέον χρόνια πριν. Αυτό το μόνο στοιχείο που θα μπορούσε να δώσει υπόσταση στο σχόλιό του, τι Μητρόπουλος, τι Μητροπάνος. Και στο ίδιο μοτίβο που το παλιό τραγουδάκι του Βιολάρη ειρωνευόταν:\nΔυο καφενεία, δυο σινεμά\nΠαστέλι, ούζο και παστουρμά\nΠολλά κορίτσια, λίγοι γαμπροί\nκαι το βραδάκι κρύο βαρύ\nΛίγο με νοιάζει που είμ' μοναχός\nΜε τρώει η πίκρα κι ο μαρασμός\nΣτ' αναρρωτήριο ημέρες τρεις\nΤώρα με ποιόν να πας να πιεις\nΤο βράδυ βόλτα στο μαχαλά\nΜου 'κλεισε μάτι μια κοπελιά\nΓια ένα φιλί θα θέλει γάμο\nκι έτσι για πάντοτε τη χάνω\nνα περιμένεις να 'ρθει ο εχθρός\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 3:48 pm\nΑν όμως θέλουμε να μιλήσουμε σοβαρά τότε η σύγκριση των δύο μεγάλων της ελληνικής μουσικής, ναι, ο καθένας στο είδος του, αλλά μεγάλοι στον τομέα τους και οι δύο. τότε ένα άλλο τραγούδι θα τραγουδήσουμε:\nΠρώτη εκτέλεση: Μαίρη Λίντα & Μανώλης Χιώτης ( Ντουέτο )\nΗ ζωή η ίδια έθεσε σε διαφορετικές τροχιές το Μητρόπουλο και το Μητροπάνο. Άνθρωποι διαφορετικής εποχής αλλά και διαφορετικής ταξικής προέλευσης. Τι κι αν αγαπούσαν κι οι δυο τη μουσική; Οι διαδρομές τους θα ήταν αδύνατον να συναντηθούν. Μα έχει κάποιο νόημα αυτό;\nΌπως δεν έχει και νόημα να τους συγκρίνεις ελαφρόμυαλα με το τι Μητρόπουλος και τι Μητροπάνος. Δεν είναι τα πρόσωπα που έχουν την ευθύνη της διαφοράς. Και αδικούνται και οι δύο.\nΌπως και να έχει όμως και οι δύο μας κάνουν περήφανους ως Έλληνες.\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 4:07 pm\nΚαι τώρα έφτασε η ώρα να τους ακούσουμε:\nOverture Coriolan, op. 62 by\nΑυτός είναι ο Μητρόπουλος.\nΚι αυτός επίσης και περισσότερο...\nΘέμα: Απ: Λιαντίνης: Τι Μητρόπουλος, τι Μητροπάνος Τετ Απρ 18, 2012 4:19 pm\nΚι αυτός είναι ο Μητροπάνος. Σε ένα από τα πιο αγαπημένα τραγούδια που ερμήνευσε. Κι έγραψε ανεξίτηλα στις καρδιές του λαού του.\nΚαι ίσως τα βίντεο να σας έδωσαν μια ακόμη ευκαιρία. Να διαπιστώσετε ένα ακόμη επίπεδο στον πολυεπίδεδο και βαθύτατα συμβολικό λόγο του Δημήτρη Λιαντίνη. Όταν μπροστά σε προτομή του Μητρόπουλου αναφωνεί "Τι Μητρόπουλους, τι Μητροπάνος". Ή μήπως όχι; Μήπως δεν το είδατε;\nΕγώ πάντως δεν το έχω σκοπό να σας το αποκαλύψω. Δε θα σας κλέψω αυτή τη χαρά!


“Μετά από μια δύσκολη γέννα με πολλές επιπλοκές, ο μικρός Jack γεννήθηκε 2,5 εβδομάδες μετά την πιθανή ημερομηνία τοκετού του. Στις 20 Φλεβάρη, ζυγίζοντας 4.350 γρ. Δεν χρειάζεται να πω, ότι πετάμε στα ουράνια για αυτό το νέο μέλος της οικογένειάς μας. Εκείνος και εγώ περάσαμε πολλά καθώς τα πλάνα μας για φυσικό τοκετό πήγαν "περίπατο". Αλλά με την υποστήριξη αρκετών ανθρώπων: οικογένεια, μαία και ιατρικό προσωπικό, βγήκαμε νικητές, υγιείς και ευτυχισμένοι! Εντάξει λοιπόν, αυτά ήταν όλα. Είμαι πολύ κουρασμένη για να γράψω ο,τιδήποτε άλλο. Ώρα για ύπνο!”, έγραψε χαρακτηριστικά στη λεζάντα που συνόδευσε την πρώτη εικόνα με τον γιο της στο instagram η Vinessa Shaw.\nΗ γνωστή ηθοποιός, παρά τις δυσκολίες που αντιμετώπισε στον τοκετό, πλέον είναι μία ευτυχισμένη μανούλα. Δείτε πιο κάτω την ανάρτησή της.


Negentropist: Πλατωνική μαθηματική ύπαρξη\nΈχει άραγε ουσιαστική σημασία να αναρωτηθούμε αν υπάρχει κάποιος Πλατωνικός μαθηματικός κόσμος ανεξάρτητος απο την ανθρώπινη ύπαρξη ; Μήπως έχουν δίκιο όσοι θεωρούν έναν τέτοιο κόσμο απλά σαν ένα προϊόν της αχαλίνωτης ανθρώπινης φαντασίας ;\nH μαθηματική αντικειμενικότητα σχετίζεται καθοριστικά με τον μαθηματικό Πλατωνισμό. Συνεπώς ο Πλατωνικός μαθηματικός κόσμος δεν πρέπει να θεωρείται σαν κάτι μυστικιστικό, απόκρυφο ή αντιεπιστημονικό, παρόλο που αρκετοί τον βλέπουν έτσι.\nΣίγουρα αρκετοί φίλοι θα έχουν δυσκολία να δεχθούν ότι τα διάφορα μαθηματικά αντικείμενα έχουν αληθινή ύπαρξη. Αν διευρύνουμε την έννοια της ύπαρξης, ίσως παραμεριστεί αυτή η δυσκολία. Γενικότερα, οι Πλατωνικές μορφές δεν έχουν την ίδια ιδιότητα της ύπαρξης, σαν τα συνηθισμένα φυσικά αντικείμενα, όπως πχ ένα τούβλο ή ένας πολιτικός. Δεν έχουν χωρικές και χρονικές συντεταγμένες ! Μπορούμε να θεωρήσουμε τις αντικειμενικές μαθηματικές έννοιες σαν άχρονες οντότητες, οι οποίες δεν ξεπηδούν ταχυδακτυλουργικά σε καθεστώς ύπαρξης την στιγμή που γίνονται αντιληπτές απο τον ανθρώπινο εγκέφαλο. Oι εκπληκτικοί στροβιλισμοί ενος συνόλου Mandelbrot δεν απέκτησαν την ιδιότητα της ύπαρξής τους την στιγμή που πρωτοεμφανίστηκαν σε κάποιο χαρτί εκτυπωτή ή στην οθόνη κάποιου υπολογιστή. Αυτές οι υπέροχες δομές "υπήρχαν" ήδη σε δυνητική άχρονη ύπαρξη, έτσι ώστε κατ' ανάγκη να αποκαλυφθούν ακριβώς στη μορφή που τις αντιλαμβανόμαστε σήμερα, άσχετα απο τον χρόνο ή τον χώρο που κάποιο νοήμον όν επέλεξε να τις πρωτοψηλαφίσει.\nΕπιπλέον, η μαθηματική ύπαρξη είναι διαφορετική όχι μόνο απο την φυσική ύπαρξη, αλλά επίσης και απο ένα άλλο είδος ύπαρξης που προσδιορίζεται απο τις νοητικές μας αντιλήψεις. Σύμφωνα με τον Roger Penrose υπάρχει μία βαθύτατη και μυστηριώδης σύνδεση μεταξύ τριών μορφών ύπαρξης: της φυσικής, της νοητικής και της μαθηματικής-Πλατωνικής. Στην παρακάτω εικόνα παρουσιάζονται αυτές οι οντότητες να ανήκουν σε τρεις διαφορετικούς "κόσμους", οι οποίοι έχουν σχηματικά υλοποιηθεί σαν σφαίρες. Φαίνονται επίσης και οι μυστηριώδεις σχέσεις μεταξύ αυτών των κόσμων.\nΣτην απεικόνιση του Penrose υποδηλώνεται σαφέστατα ότι ολόκληρος ο φυσικός κόσμος ελέγχεται απο μαθηματικούς νόμους. Σύμφωνα με αυτή την οπτική, τα πάντα στο φυσικό σύμπαν κυβερνώνται με εκπληκτική ακρίβεια απο μαθηματικές αρχές, που συμπυκνώνονται σε φυσικομαθηματικές εξισώσεις στα εξειδικευμένα πανεπιστημιακά βιβλία και δημοσιεύσεις. Όμως δεν αποκλείεται η μελλοντική τους μετάλλαξη σε μαθηματικά αντικείμενα και έννοιες ουσιωδώς διαφορετικές απο αυτές στις οποίες αποδίδουμε σήμερα τον όρο "εξισώσεις".\nΕπιπλέον απο το σχήμα προκύπτει ότι ο "νοητικός" κόσμος ελέγχεται απο μέρος του "φυσικού". Αυτό προκύπτει επειδή δεν υπάρχουν μέχρι σήμερα επιστημονικές αποδείξεις για την ύπαρξη νοητικών οντοτήτων που να μην εδράζονται σε κάποιο φυσικό δομικό υπόστρωμα. Βέβαια όσοι διέπονται απο θρησκευτικές προκαταλήψεις διαδίδουν επίμονα, και κατά τη γνώμη μου εντελώς αβάσιμα, το ενδεχόμενο ύπαρξης φυσικά ανεξάρτητων νοητικών οντοτήτων. Δυστυχώς γι' αυτούς τέτοιου είδους ισχυρισμοί δεν έχουν καμμία επιστημονική βάση.\nΤέλος, στο σχήμα Penrose, ολόκληρος ο Πλατωνικός μαθηματικός κόσμος ελέγχεται απο τμήμα του "νοητικού" κόσμου. Αυτό προφανώς υποδηλώνει ότι δεν υπάρχουν μαθηματικές αλήθειες που να βρίσκονται εκτός του πεδίου της συμπαντικής λογικής.\nΟι παρατηρητικοί αναγνώστες του blog ίσως έχουν ήδη εντοπίσει ένα εμφανές παράδοξο. Πως είναι δυνατόν ένα υποσύνολο του καθενός απο τους τρεις "κόσμους" να ελέγχει καθ' ολοκληρία τον επόμενο, και μάλιστα σε κλειστό βρόχο ;\nΑυτό εξυπονοεί την ενδεχόμενη ύπαρξη ενός βαθύτατου μυστηρίου που υπερβαίνει τα όσα εκτέθηκαν μέχρι τώρα. Ίσως οι τρείς προαναφερθέντες κόσμοι να μην είναι καθόλου ξεχωριστοί, αλλά απλούστατα να αντικατοπτρίζουν τις διαφορετικές πλευρές μιας διαπεραστικής συμπαντικής αλήθειας, που μπορεί να εδράζεται σε μία όμορφη συμμετρία της φύσης, την οποία προς το παρόν αδυνατούμε να αντιληφθούμε.\nΔεν βλάπτει να επισημάνουμε ότι υπάρχει ακόμα πολύς δρόμος μέχρι να φωτιστούν με άπλετο φως τέτοιου είδους ζητήματα ...\nΛεξεις κλειδια: Penrose, Μαθηματικα, Πλατωνισμος, Σκεψη


«Χωρίς ανάμνηση η ζωή δεν προχωράει». Οι Τρεις Τελείες του Χρήστου Α. Μιχαήλ | Κυπριακός Χρονογράφος\n«Χωρίς ανάμνηση η ζωή δεν προχωράει». Οι Τρεις Τελείες του Χρήστου Α. Μιχαήλ\n23 Σεπ 2019 | Συνεντεύξεις\nΤο βράδυ του Σαββάτου που θα τον συναντούσα, αναρωτήθηκα κατά πόσο μπορείς να παίρνεις συνέντευξη από ένα φίλο. Πόσο μάλλον όταν η γραφή του, για την οποία εξάλλου ορίσαμε τη συνάντηση, αποτελεί πολλά περισσότερα από μία ποιητική εξομολόγηση που θα πέσει στα χέρια σου και ίσως περάσει απαρατήρητη. Σκεφτόμουν αρειμανίως ποια θα ήταν η καλύτερη ερώτηση που θα ξεδίπλωνε με αριστοτεχνικό τρόπο τη σκέψη του, χωρίς ωστόσο να προσμετρώ έναν παράγοντα: δεν θα είχα απέναντί μου ένα συνομιλητή με μία μόνο ταυτότητα. Αντιθέτως, είχα ένα άνθρωπο πολυδιάστατο που δεν τον νοιάζει να τσαλακώνεται, να εκτίθεται δημοσιοποιώντας τις πιο μύχιες σκέψεις του και που, ευχαρίστως, αναμένει μία ειλικρινή κριτική που θα τον βελτιώσει. Κι αυτός ο παράγοντας εμπόδιζε την «τέλεια ερώτηση».\nΟ Χρήστος Α. Μιχαήλ, δημοσιογράφος και ποιητής, ή αν το θέσουμε χωρίς ταυτότητες, ένας άνθρωπος που ξέρει να χειρίζεται άριστα την τέχνη της γραφής, πατούσε σταθερά στις απαντήσεις του, χωρίς εκπτώσεις. Συναντηθήκαμε στο «μπαρόκ» μπαράκι «Κορνίζα» στην παλιά Λευκωσία. Στα ηχεία οι μπλουζ συνθέσεις έδεναν αρμονικά με τη συζήτηση και οι «Τρεις Τελείες» που αποτελούν τη νέα του ποιητική σύνθεση μού είπαν πολλά περισσότερα από την απορία που αφήνουν τα αποσιωπητικά σε μία συζήτηση. Χωρίς να αμβλύνει τις γωνίες και με ολοκληρωμένη σκέψη, αυστηρός σε θέματα τεχνοτροπίας και ιδιαίτερα διαλλακτικός στις υπαρξιακές μας διαφωνίες, γρήγορα «ελάφρυνε» το κλίμα και οι ανησυχίες μου για μια «καλή» συνέντευξη χαθήκανε στον πάτο της μαύρης μπύρας που συνόδευε τη συνάντησής μας.\nΓια την ποιητική σύνθεση, η οποία αποτελεί το τρίτο του βιβλίο, μια φιλολογική ανάλυση θα κατέστρεφε ολοκληρωτικά τα βαθύτερα νοήματα που βρίσκονται πίσω από τις γραμμές του. Παρατηρώντας ωστόσο το ποίημα από λογοτεχνική ή φιλολογική σκοπιά, στα χέρια σας θα πέσει ένας αυστηρά δομημένος, έμμετρος μονόλογος σε 64 έμμετρες ομοιοκατάληκτες στροφές που με αφορμή των έρωτα ως πεδίο έμπνευσης αντικρίζει τον εαυτό του σε ένα καθρέφτη που δεν ωραιοποιεί καμία ατέλεια.\nΧ.Α.Μ: Το βιβλίο είναι αυστηρό. Είναι αυστηρά έμμετρο, έχει αυστηρές ρίμες και δεν θεωρώ ότι έχω αμβλύνει γωνίες. Ο περιορισμός στη συγκεκριμένη περίπτωση λειτούργησε πολύ δημιουργικά. Γενικά θεωρώ πως με τους περιορισμούς λειτουργώ πολύ δημιουργικά, φτάνει να τους έχω θέσει εγώ, να μην μου τους έχει επιβάλει ούτε το σινάφι ούτε το όποιο “κράτος”. Αν σου δώσω μία μπάλα και σε πετάξω μέσα στη Σαβάνα και σου πω παίξε ποδόσφαιρο πώς θα παίξεις; Θα κλωτσήσεις την μπάλα μακριά, θα πας να τη μαζέψεις. Τι θα καταλάβεις; Αν όμως χαράξεις ένα πλαίσιο και βάλεις δοκάρια και βάλεις άλλους 21 μαζί σου υπάρχει παιχνίδι. Υπάρχει νόημα. Ο μέγιστος περιορισμός είναι ότι θα πεθάνουμε, είναι ένας περιορισμός αυτός. Θα υπάρξει ένα τέλος. Και το γεγονός ότι ξέρουμε ότι θα υπάρξει τέλος μας κάνει δημιουργικούς. Πρέπει να κάνουμε πράγματα γιατί κάποια στιγμή θα σταματήσουμε να κάνουμε πράγματα. Οι δυσκολίες είναι αυτές που μας κάνουν καλύτερους.\nΧ.Α.Μ: Εκ πρώτης όψεως το ποίημα είναι ερωτικό. Υπήρξαν κάποια γεγονότα που πυροδότησαν την έναρξη αυτού του βιβλίου. Αλλά γράφοντας συνειδητοποίησα ότι δεν γράφω για έναν έρωτα αλλά γράφω ουσιαστικά απευθύνομαι σε κάποιον. Στην πορεία καταλαβαίνω ότι απευθύνομαι στον καθρέφτη μου. Αλλά όχι στον καθρέφτη του Χρήστου. Ενδεχομένως και στον καθρέφτη ανθρώπων σαν κι εμένα, φανερώνονται διάφορα υπαρξιακά ζητήματα, πράγματα που απασχολούν τη γενιά μου και τα έχω συναντήσει σε άλλους ανθρώπους, απλώς ο έρωτας λειτουργεί ως πεδίο. Δηλαδή ως το κάδρο μέσα στο οποίο εγώ ζωγραφίζω ό,τι θέλω να πω στους όμοιούς μου, στους ανθρώπους σαν κι εμένα.\nΟι στίχοι κίνησαν τα νήματα της συζήτησης σε ένα βαθύτερα υπαρξιακό πλαίσιο.\n«Τη δόξα εγώ στον έρωτα δεν βρήκα»\nΧ.Α.Μ: Το ποίημα ξεκινάει από το ίδιο σημείο και τελειώνει στο ίδιο σημείο. Άρα θα μπορούσε να πει κανείς ότι γίνεται και λίγο κύκλος. Πατάει και λίγο στην έννοια την καβαφική της Ιθάκης, θα έλεγα δηλαδή ότι το ταξίδι έχει σημασία. Το ταξίδι ήταν αρκετά σκληρό, επίπονο και πυκνό στη γραφή του, ήταν ό,τι πιο γρήγορο έχω γράψει, μέσα σε λίγους μήνες. Ενώ το προηγούμενο είχε πάρει περίπου εφτά χρόνια σβήσε-γράψε, το συγκεκριμένο ήταν μία πολύ γρήγορη διαδικασία, όπως κι ο έρωτας. Η Κική Δημουλά λέει ότι «ο έρωτας δεν χρειάζεται χρόνο, η αγάπη χρειάζεται χρόνο, ο έρωτας θέλει επιτάχυνση». Ο έρωτας είναι βασικό συστατικό του ανθρώπου, δεν μπορείς να το αποκόψεις από τον άνθρωπο. Εγώ προσωπικά δεν έχω γνωρίσει κάποιον που δεν έχει ερωτευτεί. Και δεν μιλάμε για τον φτηνό έρωτα, τον σαρκικό, μιλάμε για αυτόν τον έρωτα που σου αλλάζει τη ζωή. Έστω και για λίγο. Αλλά στην αλλάζει.\n«Μπήκα με θάρρος στη φωτιά, μα ξαναβγήκα»\nΧ.Α.Μ: Συνήθως όταν μπαίνεις στη φωτιά, έχεις άγνοια κινδύνου. Ποιος μπαίνει στη φωτιά; Ο «Καιόμενος» του Τάκη Σινόπουλου μπήκε στη φωτιά πολύ συνειδητά και έμεινε. Προφανώς και δεν βρίσκομαι σε αυτό το σημείο. Είναι και η «φωτιά» ένα θέμα. Όταν ο Προμηθέας έφερε τη φωτιά στους ανθρώπους δεν ήταν μόνο καλά τα αποτελέσματα της πράξης του, αν σκεφτείς ότι ο ίδιος υπέφερε σε κάτι βράχους και τον τρώγανε τα όρνια και ήξερε πως θα υποφέρει. Παρόλα αυτά έδωσε τη φωτιά, έστω κι αν ήξερε ότι θα τιμωρηθεί. Μπορεί στο πέρασμα του χρόνου όντως η φωτιά να ήταν η μεγαλύτερη ανακάλυψη, αλλά έφερε και πάρα πολύ πόνο.\n«Τώρα τυφλός θα επιστρέψω εκεί που ανήκα»\nΧ.Α.Μ: Ο Οιδίποδας τυφλώθηκε επειδή έμαθε την αλήθεια. Για μένα η αλήθεια και ως δημοσιογράφος είναι ένα ζητούμενο. Είναι ύψιστο αγαθό ακόμη κι αν σε τυφλώσει, σε πονέσει, σε δυσαρεστήσει, νομίζω πως αν μείνεις πιστός στην αλήθεια στο τέλος δικαιώνεσαι κι εσύ και η αλήθεια.\n«Χωρίς ανάμνηση η ζωή δεν προχωράει»\nΝαι, είναι αλήθεια, αλλά προσοχή. Αν η ανάμνηση γίνει αλυσίδα που σε κρατάει καθηλωμένο, υπάρχει πρόβλημα. Σε κρατάει πάντα πίσω. Αν δεν ξέρεις όμως ούτε από πού ξεκίνησες ούτε τι προηγήθηκε πριν από εσένα δεν μπορείς να φτάσεις και πολύ μακριά. Η Κατερίνα Γώγου έλεγε «Οι ρίζες είναι για να βγάζουμε κλαδιά και όχι να επιστρέφουμε σ’ αυτές». Πρέπει να έχουμε επίγνωση της ατομικής και συλλογικής μνήμης αλλά δεν πρέπει να παραμένουμε δέσμιοι και να ζούμε μέσα από το παρελθόν. Φαντάσου να σβηστεί ολόκληρη η μνήμη σου. Όπως την ταινία του Μίτσελ Γκοντρί “Η αιώνια λιακάδα ενός μυαλού”. Όταν Τζιμ Κάρρει αρχίζει να καταλαβαίνει τι πάει να κάνει, προσπάθησε να σώσει την παρτίδα. Είναι επικίνδυνο. Αν δεν έχεις μνήμη είσαι χειραγωγήσιμος από εκείνον που έχει τη μνήμη.\n«Να μ’ αγαπήσεις και να σβήσεις το σημάδι»\nΌσο μεγαλώνουμε περνάμε από διάφορες δυσκολίες και γεμίζουμε σημάδια. Ψυχικά. Όταν έρχεται η αγάπη, έρχεται να αποδεχτεί τα σημάδια, τα ελαττώματά σου. Η άδολη αγάπη αυτό είναι. Άρα παύουν να είναι και σημάδια. Παύουν να έχουν νόημα ως ένα μαρκάρισμα είτε στην ψυχή είτε στο σώμα. Όταν δεν αγαπάς τον εαυτό σου και ξαφνικά τον αγαπήσεις παύουν να υπάρχουν και τα σημάδια, δεν λειτουργούν, τακτοποιούνται. Είναι γεγονός ότι η γενιά μας απέκτησε από νωρίς πάρα πολλά σημάδια που δεν μπορούν να γίνουν εύκολα αντιληπτά από τους παλαιότερους, έχει πάρα πολλές πληγές, είναι μία περίεργη γενιά. Λαμβάνει από τη μία μηνύματα προοδευτικά, από την άλλη μηνύματα περιοριστικά, συντηρητικά και βρίσκεται κάπου στη μέση. Μην ξεχνάς, η δική μας η ηλικία έζησε μία κατάσταση χωρίς ιντερνέτ και πληροφόρηση, χωρίς δηλαδή ουσιαστικό παράθυρο στον κόσμο. Και από την άλλη μας δόθηκε η ασύδοτη πρόσβαση. Πώς μπορεί να το διαχειριστεί κάποιος που δεν έχει μάθει να το διαχειρίζεται; Τουλάχιστον στην αρχή κάπου μπερδευτήκαμε λίγο. Νιώσαμε την ελευθερία αλλά πολύ σύντομα καταλάβαμε ότι αυτή η ελευθερία δεν είναι πραγματική. Είναι μία φασματική ελευθερία. Φαινομενική. Καταλάβαμε ότι τα δεσμά απλά αλλάξανε μορφή. Ναι μεν μπορείς να πεις την άποψη σου ελεύθερα αυτό δεν σημαίνει ότι θα παίξει και κάποιο ρόλο η άποψή σου. Η δική σου άποψη χάνεται μέσα στις εκατομμύρια απόψεις των άλλων. Μέχρι τα 18 ήμασταν μια γενιά που δεν είχε εύκολα ταξιδέψει. Τώρα όλοι μπορούν να ταξιδέψουν να αποκτήσουν παραστάσεις. Είμαστε λίγο μπερδεμένη γενιά. Ζήσαμε την ευμάρεια της μεταπολίτευσης στην Ελλάδα και ήρθαν ξαφνικά κάποια γεγονότα, όπως η κρίση του ’09 στην Ελλάδα και του ’13 στην Κύπρο και μας ανέτρεψαν κάποια δεδομένα. Άρα έπρεπε να ξεκινήσουμε από την αρχή να στήνουμε τις αντοχές μας.\nΑυτά και άλλα υπαρξιακά ζητήματα ρίξαμε στο τραπέζι με τον Χρήστο Α. Μιχαήλ εκείνο το βράδυ. Δεν εξαντλούνται όμως σε λευκές σελίδες Α4 οι συζητήσεις γύρω από τη γραφή και τις ανεκπλήρωτες επιθυμίες. Η άκρως γοητευτική και συνάμα κοφτερή σαν λεπίδα εξομολόγηση των Τριών Τελειών δίνει το έναυσμα για να αντικρίσουμε τον εαυτό μας στον καθρέφτη και να αποδεχτούμε τις πληγές και τα λάθη μας. Ο μονόλογος δεν χαρίζεται σε κανέναν. Σφίγγει το στομάχι, γίνεται κόλαφος σε όσους πιστέψαμε πως μπορούμε εύκολα να ξεχνάμε και να προσπερνάμε ό,τι μας πόνεσε, ό,τι μας γοήτευσε, ό,τι μας οδήγησε σε αδιέξοδο. Μας οδηγεί στη συνδιάλεξη με το εγώ μας.\nΟι «Τρεις Τελείες» θα παρουσιαστούν την Τρίτη, 8 Οκτωβρίου, ώρα 19:00 στην αίθουσα «Καστελιώτισσα», στη Λευκωσία. Για το βιβλίο και τον ποιητή θα μιλήσουν: ο Κώστας Γουλιάμος, Πρύτανης Ευρωπαϊκού Πανεπιστημίου Κύπρου, η Σοφία Ιορδανίδου, Αναπληρώτρια Καθηγήτρια Δημοσιογραφίας και Επικοινωνίας στο Ανοικτό Πανεπιστήμιο Κύπρου, ο Γιώργος Κολοκασίδης, δικηγόρος.\nΑγίου Μάρωνα, Πύλη Πάφου, Παλαιά Λευκωσία\nΜε την αγάπη και την υποστήριξη του Σολώνειου Κέντρου Βιβλίου και του The Winery Wine Bar & Cellar.\nΤην εκδήλωση θα πλαισιώσει ο μουσικός Γιώργος Καλογήρου\nPreviousΗ «κινηματογραφική» απόδραση της ΕΟΚΑ από το Κάστρο της Κερύνειας\nNextΜάρκος Δράκος – Ο «ένατος άγγελος» των Φυλακισμένων μνημάτων και η ανατριχιαστική σύμπτωση στον θάνατό του


Γκάουκ: όχι στην καλλιέργεια μίσους | Πολιτική | DW | 24.12.2016\nΓκάουκ: όχι στην καλλιέργεια μίσους\nΤο χριστουγενιάτικο μήνυμα του γερμανού προέδρου ήταν μέσα στο κλίμα της τρομοκρατικής επίθεσης στο Βερολίνο. Οι έρευνες συνεχίζονται.σε εντατικό ρυθμό.\nΒαρύ το κλίμα στη Γερμανία λόγω της τρομοκρατικής επίθεσης στο Βερολίνο. Τα μέτρα ασφαλείας σε ναούς και χώρους όπου παραδοσιακά συναθροίζεται πολύς κόσμος έχουν ενταθεί, αν και τόσο Καθολικοί όσο και Προτεστάντες καλούν τις αρχές να μη μεταβάλουν τις εκκλησιές σε φρούρια. Στα μηνύματά τους οι επικεφαλείς των δύο εκκλησιών καλούν τους πιστούς να αντιμετωπίσουν την τρομοκρατία και τη βία με θάρρος και πίστη.\nΤο νόημα της γέννησης\nΣτο ίδιο κλίμα κα το παραδοσιακό χριστουγεννιάτικο μήνυμα του γερμανού προέδρου της Δημοκρατίας, Γιόαχιμ Γκάουκ, που είναι και το τελευταίο δεδομένου ότι σε δύο μήνες λήγει η θητεία του. «Ο θυμός και η οργή για τη τρομοκρατία δεν πρέπει να μεταβληθεί σε μίσος και βία», τόνισε κάνοντας έμμεση αναφορά στον κίνδυνο ριζοσπαστικοποίησης της κοινωνίας. «Ιδιαίτερα σε καιρούς τρομοκρατικών επιθέσεων δεν πρέπει να βαθαίνουμε το ρήγμα στην κοινωνία μας, ούτε να ανακηρύσσουμε απερίσκεπτα πληθυσμιακές ομάδες σε υπόπτους και πολιτικούς σε ενόχους» τόνισε. Επεσήμανε παράλληλα ότι σε πολιτικό επίπεδο θα πρέπει να γίνει αντικείμενο αντιπαράθεσης η προσφυγική πολιτική και να τεθεί υπό εξέταση και το ερώτημα «εάν θα πρέπει να κάνουμε περισσότερα για να εγγυηθούμε την ασφάλεια των πολιτών».\nΠερισσεύει η οδύνη στην πλατεία Μπραϊτσάιντ...\nΟ γερμανός πρόεδρος, που ήταν ιερέας της προτεσταντικής εκκλησίας, ανέτρεξε όπως και στα προηγούμενα Χριστούγεννα στο πραγματικό μήνυμα των ημερών. «Ιδιαίτερα αυτές τις ημέρες θα πρέπει να αναλογιστούμε τι σημαίνουν Χριστούγεννα και ότι έγιναν κομμάτι του πολιτισμού μας. Το μήνυμα της αγάπης του Θεού μπορεί να βοηθήσει και να μετατρέψει την οργή και το θυμό σε δυνάμεις αντίστασης απέναντι στην περιφρόνηση των άλλων».\nΤην ίδια ώρα, σε επίπεδο γερμανικών διωκτικών αρχών το κλίμα κάθε άλλο παρά χριστουγεννιάτικο είναι. Οι έρευνες συνεχίζονται σε πυρετώδεις ρυθμούς. Σύμφωνα με τον πρόεδρο της Ομοσπονδιακής Υπηρεσίας Καταπολέμησης του Εγκλήματος Χόλγκερ Μίνχ τριψήφια ομάδα ειδικών συνεχίζει και τις γιορτές των Χριστουγέννων να αναζητά πιθανούς συνεργούς και να ερευνά χώρους σαλαφιστών στο Βερολίνο. Επιτακτικά ερωτήματα ζητούν απάντηση, όπως αν έγιναν καθυστερήσεις στον εντοπισμό του Τυνήσιου δράστη, πώς μπόρεσε να διαφύγει στην Ιταλία, γιατί υποτιμήθηκε ο κίνδυνος.\nΕιρήνη Αναστασοπούλου/afp, dpa, reuters\nΛέξεις κλειδιά Γιόαχιμ Γκάουκ, Γερμανία, Χριστούγεννα, Βερολίνο\nΜόνιμος σύνδεσμος https://p.dw.com/p/2Uq0y


Κυριακή μετά την Κοίμηση της Υπεραγίας Θεοτόκου στην Ι.Μ. Φθιώτιδος - ΕΚΚΛΗΣΙΑ ONLINE\nΚυριακή μετά την Κοίμηση της Υπεραγίας Θεοτόκου στην Ι.Μ. Φθιώτιδος\nΚυριακή, 20 Αυγούστου 2017 20:20\nΑρχική » ΝΕΑ » Κυριακή μετά την Κοίμηση της Υπεραγίας Θεοτόκου στην Ι.Μ. Φθιώτιδος\nΣτον καλλιμάρμαρο Ναό του Πολιούχου Λαμίας Αγίου Αποστόλου και Ευαγγελιστού Λουκά ιερούργησε και ωμίλησε ο Σεβασμιώτατος Μητροπολίτης κ. Νικόλαος την Κυριακή μετά την Κοίμηση της Υπεραγίας Θεοτόκου, 20 Αυγούστου ε.ε.\nΤους ιερούς ύμνους της ημέρας απέδωσαν θαυμάσια ο Πρωτοψάλτης του Ιερού Ναού και Καθηγητής της Σχολής Βυζαντινής Μουσικής της Ιεράς Μητροπόλεως κ. Ανάργυρος Βλάχος με την συμμετοχή του Λαμπαδαρίου κ. Παύλου Λιάσκου και μελών της χορωδίας του Ναού.\nΠρο της απολύσεως ο Ποιμενάρχης εξέφρασε την χαρά του που βρέθηκε στον μεγαλοπρεπή Ναό του Πολιούχου και ευχήθηκε σε όλους:\nΕπί οκτώ ημέρες εορτάζουμε το γεγονός της Κοιμήσεως της Παναγίας. Με χαρά σήμερα λειτουργήσαμε στο Ναό του Ευαγγελιστού Λουκά, ο οποίος πρώτος αυτός αγιογράφησε την Ιερή Εικόνα της Παναγίας και έχει τιμήν πλησίον της Υπεραγίας Θεοτόκου. Σε όλους σας εύχομαι να έχετε πλουσία την ευλογία της Παναγίας μας και του Αγίου Λουκά και το υπόλοιπον την ζωής μας να είναι μια δοξολογία και μια έμπρακτη εφαρμογή της χριστιανικής μας ιδιότητος. Χρόνια Πολλά.\n4 χρόνια πριν ΜΗΤΡΟΠΟΛΕΙΣ, ΝΕΑεικόνα της θεοτόκου, εικόνα της παναγίας, Εορτή της Παναγίας, Ιερά Μητρόπολη Φθιώτιδος, Κοίμηση της Θεοτόκου, Κοίμηση της Παναγίας, Υπεραγία Θεοτόκος\nΟ χαρισματικός πνευματικός της Ζωής Λάσκαρη, π. Κωνσταντίνος Στρατηγόπουλος. ΦΩΤΟΚρήτης Ειρηναίος: ''Η θέση του Αρχιεπισκόπου έχει μόνο μία έννοια, αυτή της προσφοράς στον άνθρωπο”.\n« Εν Τη Κοιμήσει Τον Κόσμον Ου Κατέλιπες Θεοτόκε…»


Τι είναι το Chromium; Πώς διαφέρει το πρόγραμμα περιήγησης ιστού Chromium από το Chrome\nΤο Chromium ... ακούγεται σαν κάτι στον Περιοδικό Πίνακα (είναι) ή κάτι που οι υπερήρωες θα χρησιμοποιούσαν για να νικήσουν τους εχθρούς τους.\nΔιασκεδαστικό γεγονός: είναι επίσης ένα πρόγραμμα περιήγησης που μοιάζει πολύ με το Chrome της Google. Και αρκετά αστείο, τα δύο σχετίζονται αρκετά με ορισμένους τρόπους.\nΑς μάθουμε λοιπόν λίγο περισσότερο για το Chromium - τι είναι και πώς είναι διαφορετικό από το Chrome.\nΤο Chromium είναι ένα πρόγραμμα περιήγησης ιστού ανοιχτού κώδικα που διαχειρίζεται το Chromium Project, το οποίο κυκλοφόρησε για πρώτη φορά το 2008. Οποιοσδήποτε προγραμματιστής μπορεί να τροποποιήσει ή να ενημερώσει τον πηγαίο κώδικα (αλλά μόνο μικρός αριθμός προγραμματιστών Chromium μπορούν πραγματικά να προσθέσουν τον δικό τους κώδικα).\nΚαι το Chromium έχει μια αρκετά ενεργή κοινότητα συντελεστών που το υποστηρίζει. Εξαιτίας αυτού, το πρόγραμμα περιήγησης ενημερώνεται συχνά, κάτι που είναι υπέροχο. Τα διαφορετικά μέρη του καταχωρούνται με διάφορες διαφορετικές άδειες, όπως η άδεια BSD (για τα μέρη που γράφει η Google - περισσότερα σχετικά με αυτό παρακάτω) και το MIT, το LGPL και άλλα για τα υπόλοιπα.\nΑν θέλετε να το δείτε, κατεβάστε το εδώ.\nΤι είναι το Chrome;\nΤο Chrome είναι το πρόγραμμα περιήγησης ιστού της Google. Οι προγραμματιστές στο Google αναπτύσσουν, συντηρούν και κυκλοφορούν. Αλλά εδώ είναι ένα ωραίο γεγονός: Το Chrome είναι χτισμένο πάνω από τον κώδικα ανοιχτού κώδικα του Chromium.\nΠώς λειτουργεί λοιπόν; Λοιπόν, οι προγραμματιστές της Google παίρνουν αυτόν τον κωδικό Chromium και δημιουργούν τις δικές τους ιδιόκτητες λειτουργίες. Αυτό μας δίνει Chrome. Έτσι, το Chrome έχει μερικές επιπλέον λειτουργίες όπως αυτόματη ενημέρωση, παρακολούθηση δεδομένων προγράμματος περιήγησης και εγγενή υποστήριξη για το Flash.\nΟρισμένες από αυτές τις λειτουργίες είναι χρήσιμες και ορισμένες (όπως η παρακολούθηση δεδομένων) κάνουν τους προγραμματιστές νευρικούς.\nΕάν είστε θαυμαστής, μπορείτε να τον κατεβάσετε εδώ.\nΔεδομένου ότι το Chrome της Google είναι πραγματικά κατασκευασμένο πάνω από τον πηγαίο κώδικα του Chromium, μοιράζονται τα ίδια οστά, όπως έχουμε ήδη δημιουργήσει.\nΤα λογότυπά τους είναι επίσης παρόμοια. Τα Chrome είναι πολύχρωμα με θέμα το Google και το Chromium είναι μερικές αποχρώσεις του μπλε.\nΑλλά μάλλον ανησυχείτε πολύ για τις διαφορές, οπότε ας ρίξουμε μια ματιά σε αυτές.\nΟι μεγαλύτερες διαφορές μεταξύ του Chromium και του Chrome\nΔιαχειρίζονται τις ενημερώσεις με διαφορετικό τρόπο\nΤο Chromium ενημερώνεται συνεχώς, καθώς οι προγραμματιστές τροποποιούν συνεχώς τον πηγαίο κώδικα. Το πρόβλημα (ή καλό πράγμα;) είναι ότι πρέπει να ενημερώσετε με μη αυτόματο τρόπο το πρόγραμμα περιήγησης, καθώς δεν θα ενημερωθεί από μόνο του.\nΤο Chrome, από την άλλη πλευρά, ενημερώνει αυτόματα τόσο συχνά. Επομένως, δεν χρειάζεται να θυμάστε να ενημερώσετε το πρόγραμμα περιήγησής σας. Αλλά δεν ενημερώνεται τόσο συχνά όσο το Chromium.\nΕπομένως, αν θέλετε να δείτε τον πιο πρόσφατο και καλύτερο πηγαίο κώδικα από το Chromium Project αμέσως μόλις βγει, τότε είναι καλύτερο να χρησιμοποιήσετε το πρόγραμμα περιήγησης Chromium.\nΣίγουρα, το Chrome είναι εξαιρετικά εύκολο στη χρήση. Αλλά αν το Chrome είναι το πρόγραμμα περιήγησής σας που προτιμάτε, η Google θα παρακολουθεί τις πληροφορίες σας. Το Chromium δεν το κάνει αυτό.\nΕάν αυτό σας κάνει άβολα, αλλά εξακολουθείτε να σας αρέσει το Chrome ως πρόγραμμα περιήγησης, ίσως το Chromium είναι μια καλύτερη επιλογή για εσάς. Το απόρρητό σας θα προστατευθεί περισσότερο, αλλά εξακολουθείτε να έχετε την εμπειρία που βασίζεται στον πηγαίο κώδικα Chromium.\nΥποστήριξη για το Adobe Flash\nΤο Google Chrome διαθέτει ενσωματωμένη υποστήριξη για το Adobe Flash player. Αλλά επειδή ο κώδικας του Flash δεν είναι ανοιχτού κώδικα, το έργο Chromium δεν θα το χρησιμοποιήσει. Επομένως, εάν χρησιμοποιείτε το Chromium και θέλετε να ενεργοποιήσετε το Flash, θα πρέπει να περάσετε από μερικά στεφάνια.\nΛάβετε υπόψη, ωστόσο, ότι επειδή το Flash καταργείται από το 2020 υπέρ του HTML5, αυτό δεν θα πρέπει να είναι τεράστια συμφωνία στο εγγύς μέλλον.\nΤο βασίλειό μου για έναν κωδικοποιητή\nΤι είναι ο κωδικοποιητής, μπορείτε να ρωτήσετε; Ο κωδικοποιητής (συνδυασμός κωδικού και αποκωδικοποίησης) είναι ένα πρόγραμμα υπολογιστή που μετατρέπει μεταξύ αναλογικού και ψηφιακού ήχου ενώ συμπιέζει και συρρικνώνει μεγάλες μορφές αρχείων.\nΔεδομένου ότι τα αρχεία μουσικής και βίντεο είναι τεράστια, οι κωδικοποιητές δημιουργήθηκαν για να κωδικοποιήσουν (ή να συρρικνωθούν) αυτά τα αρχεία και στη συνέχεια να τα αποκωδικοποιήσουν όταν είναι έτοιμα για προβολή ή επεξεργασία.\nΓιατί λοιπόν τα χρειαζόμαστε; Εάν είχατε μια μακρά εβδομάδα και θέλετε απλώς το Netflix και να χαλαρώσετε απόψε, θα χρειαστείτε αυτούς τους κωδικοποιητές για να επιτρέψετε την αναπαραγωγή αυτού του περιεχομένου.\nΕνώ το Chrome διαθέτει ενσωματωμένους κωδικοποιητές πολυμέσων (όπως AAC, H.264 και MP3), το Chromium δεν το κάνει. Επομένως, εάν θέλετε να κάνετε streaming / binge κάποια σόου, θα πρέπει είτε να χρησιμοποιήσετε το Chrome είτε να εγκαταστήσετε αυτούς τους κωδικοποιητές χειροκίνητα στο Chromium.\nGoogle Play store έναντι εξωτερικών επεκτάσεων\nΕάν θέλετε να κατεβάσετε μια επέκταση στο Chrome, μπορείτε να το κάνετε μόνο από το Google Play Store (σε Mac και Windows). Εάν θέλετε να αποκτήσετε κάποια εξωτερική επέκταση πρέπει να ενεργοποιήσετε τη λειτουργία προγραμματιστή.\nΑν χρησιμοποιείτε το Chromium, από την άλλη πλευρά, μπορείτε να τραβήξετε τυχόν επεκτάσεις που θέλετε.\nΛειτουργία sandbox ασφαλείας\nΌταν χρησιμοποιείτε προσθήκες στο Chrome, το πρόγραμμα περιήγησης περιορίζει τη λειτουργικότητά τους, ώστε να μπορούν να εκτελούν μόνο τη λειτουργία για την οποία τις κατεβάσατε. Δηλαδή, είναι "sandboxed" ή περιορίζονται μόνο σε αυτόν τον σκοπό. Το Chrome περιορίζει αυτές τις προσθήκες αυτόματα για εσάς.\nΑυτό είναι συνήθως καλό για λόγους ασφαλείας. Αλλά το Chromium δεν έχει πάντα ενεργοποιημένη τη λειτουργία sandbox αμέσως. Μπορείτε να μάθετε περισσότερα για αυτό εδώ.\nΠοιο πρόγραμμα περιήγησης είναι κατάλληλο για εσάς;\nΣτο τέλος, εξαρτάται από το τι θέλετε από την εμπειρία περιήγησής σας.\nΕάν θέλετε ένα απλό πρόγραμμα περιήγησης που δεν απαιτεί πολλή προσοχή, το Chrome μπορεί να είναι κατάλληλο για εσάς.\nΩστόσο, εάν έχετε ανησυχίες σχετικά με το απόρρητο και δεν σας πειράζει να σκάψετε και να κάνετε κάποια εργασία, το Chromium θα μπορούσε να προσφέρει μια ικανοποιητική εμπειρία.


Συνέβη κι αυτό: Μητέρα ξέχασε το παιδί της στο... σούπερ μάρκετ! - Agrotica News\nGMT+2 01:23 Αρχική Ειδησεογραφία Διεθνή Συνέβη κι αυτό: Μητέρα ξέχασε το παιδί της στο… σούπερ μάρκετ! Συνέβη κι αυτό: Μητέρα ξέχασε το παιδί της στο… σούπερ μάρκετ!\nΣτις: Αυγούστου 31 2015, 19:20 Κατηγορία : Διεθνή\nΜια δυσάρεστη έκπληξη περίμενε την 27χρονη Cherish Peterson από την Αριζόνα, όταν επιστρέφοντας στο σπίτι της από το σούπερ μάρκετ, συνειδητοποίησε ότι ξέχασε στο μαγαζί το παιδί της! Ναι, καλά διαβάσατε!\nΗ… αφηρημένη γυναίκα βιαζόταν να κάνει τα ψώνια της σε σούπερ μάρκετ και «τρέχοντας» να πάρει γλυκά για τον ανιψιό της που είχε γενέθλια, ξέχασε πως μαζί με τα τρία μεγάλα παιδιά της, είχε και τον μόλις 2 μηνών Huxton, τον οποίο είχε βάλει μαζί με το κάθισμα του αυτοκινήτου, μέσα στο καρότσι του σούπερ μάρκετ. Φεύγοντας βιαστική δεν συνειδητοποίησε πως είχε αφήσει τον μικρό γιό της πίσω.\n«Είμαι μια καλή μητέρα που έκανε ένα τρομερό λάθος», είπε η 27χρονη στο CBS σε μια φορτισμένη συγκινησιακά συνέντευξη.\nΌταν είχε πια φύγει από το κατάστημα ένας αστυνομικός εντόπισε το μωρό μέσα στο καρότσι και οι Αρχές άρχισαν να αναζητούν τους γονείς του. Ο μικρούλης ευτυχώς δεν έπαθε κάτι στο διάστημα που έμεινε μακριά από τη μητέρα του, ούτε είχε σημάδια άγχους.\nΩστόσο, η αμέλεια της 27χρονης προκάλεσε θύελλα οργισμένων σχολίων στα social media με πολλούς χρήστες να μιλούν για μια «κακή μητέρα που πρέπει να ήταν πιωμένη».\nΣτον αντίποδα, υπήρξαν άλλες μητέρες που υποστήριζαν την Peterson, η οποία με τη σειρά της δήλωσε πως μόλις έφτασε σπίτι και συνειδητοποίησε τι είχε κάνει, έτρεξε γρήγορα πίσω στο σούπερ μάρκετ για να πάρει το μωρό της. Share\nTags: marketμητέραμωρό Προηγούμενο\nΤα είδαμε ΟΛΑ: Η 29χρονη καλλονή σύζυγος τραγουδιστή πήγε στα ΜΤV Awards ΧΩΡΙΣ εσώρουχα!\nΟι 7 τροφές που λευκαίνουν τα δόντια!


Η Μέρκελ μαλώνει με το κόμμα της για τα μάτια της Huawei| newmoney\nΝοέμβριος 19, 2019 2:52 μμ\nΟι υπηρεσίες πληροφοριών ΗΠΑ και Γερμανίας αλλά και το CDU ζητά να αποκλειστεί ρητά η κινεζική εταιρεία από διαγωνισμούς - Η Μέρκελ επιμένει πως οι προδιαγραφές ασφαλείας που ήδη υπάρχουν, αρκούν\nΗ καγκελάριος Άγκελα Μέρκελ έχει δεχθεί πολλές εισηγήσεις, προκειμένου να μην επιτρέψει την είσοδο του κινεζικού γίγαντα Huawei Technologies Co στο δίκτυο 5G της Γερμανίας. Μετά τις υπηρεσίες πληροφοριών των ΗΠΑ και της Γερμανίας, είναι και το ίδιο της το κόμμα, οι Γερμανοί Χριστιανοδημοκράτες, που την πιέζει για να απαγορεύσει οριστικά την είσοδο της Huawei.\nΠαρ’ όλα αυτά, η Μέρκελ παραμένει αμετάπειστη κι είναι αποφασισμένη να επιτρέψει στη μεγάλη κινεζική εταιρεία να συμμετάσχει, στο βαθμό που πληροί ορισμένα πρότυπα ασφαλείας. «Προφανώς παίρνω στα σοβαρά όλες τις εισηγήσεις στη σχετική συζήτηση» δήλωσε η Μέρκελ τη Δευτέρα, μετά από συνάντηση στελεχών του κυβερνητικού συνασπισμού στο Meseberg, 60 μίλια βόρεια του Βερολίνου. «Ωστόσο, εμείς στην κυβέρνηση αποφασίσαμε να εφαρμόσουμε ορισμένες προδιαγραφές, αφού προηγουμένως συμβουλευτήκαμε τους υπεύθυνους για αυτά τα ζητήματα ασφαλείας. Θεωρώ ότι βρισκόμαστε στο σωστό δρόμο», πρόσθεσε η καγκελάριος.\nΑυτό ισοδυναμεί με εχθρική ενέργεια για πολλά στελέχη του Χριστιανοδημοκρατικού Κόμματος, τα μέλη του οποίου πρόκειται να ψηφίσουν στα τέλη της εβδομάδας για μια πιθανή απαγόρευση της εισόδου της Huawei στο δίκτυο 5G της Γερμανίας. Πάντως, όποιο αποτέλεσμα κι αν βγάλει η εσωκομματική κάλπη, η Μέρκελ θα επιμείνει στην πολιτική που ήδη εφαρμόζει, αφού η ήδη υπάρχουσα απαιτούμενη ασφάλεια έχει σχεδιαστεί ειδικά για να εμποδίσει την είσοδο της κινεζικής εταιρείας στο κεντρικό δίκτυο, αλλά να της επιτρέπει να μετάσχει σε περιοχές που δεν θεωρούνται τόσο ευαίσθητες.\nΟ υπουργός οικονομίας της Γερμανίας Πέτερ Αλτμάιρ υπεστήριξε την στρατηγική της Μέρκελ την Τρίτη. «Δεν μπορούμε να τιμωρήσουμε ή να προωθήσουμε μεμονωμένες εταιρείες. Έχουμε καταρτίσει απαιτήσεις ασφάλειας τις οποίες έχουμε ενισχύσει», δήλωσε ο Αλτμάιρ σε συνέντευξή του στο ραδιόφωνο Deutschlandfunk. «Κάθε εξοπλισμός που χρησιμοποιείται στη κινητή τηλεφωνία της Γερμανίας πρέπει να πληροί αυτές τις απαιτήσεις».\nΟι αξιωματούχοι ασφαλείας και μυστικών πληροφοριών υποπτεύονται ότι η Μέρκελ και οι υποστηρικτές της πολιτικής της στο υπουργείο Οικονομικών δεν θέλουν να απαγορεύσουν εντελώς την Huawei, ώστε να μην τεθούν σε κίνδυνο οι εμπορικές σχέσεις του Βερολίνου με το Πεκίνο.\nΟι ανησυχίες στην Ουάσινγκτον και το Βερολίνο είναι για τους κινδύνους που εγκυμονούν οι δεσμοί της Huawei με την κινεζική κυβέρνηση και της ευαισθησίας της 5G για επιχειρήσεις σαμποτάζ ή κατασκοπείας.\nΗ Huawei επέμεινε ότι δεν δημιουργεί κανένα κίνδυνο για τις υποδομές στη μεγαλύτερη οικονομία της Ευρώπης, λέγοντας ότι δεν υπάρχει κανένας λόγος να αποκλειστεί μια εταιρεία που δραστηριοποιείται εδώ και χρόνια στον κλάδο των τηλεπικοινωνιών.


Ip ipras. Η κυβέρνηση απέτυχε να μπλοκάρει … |:: Δημοσιογράφος Κύπρος – Phile.News\nIp ipras. Η κυβέρνηση απέτυχε να μπλοκάρει … |:: Δημοσιογράφος Κύπρος\n“Η ανακοίνωση του κλεισίματος είναι αποτυχία της κυβέρνησης να αντιμετωπίσει το δεύτερο κύμα της επιδημίας”, δήλωσε ο Πρόεδρος του ΣΥΡΙΖΑ-PS Αλέξης Ίπρας σε συνέντευξή του στην τηλεόραση ALPHA.\nΣχολιάζοντας τις τρέχουσες εξελίξεις, είπε. «Για πρώτη φορά, ο Υπουργός Υγείας άκουσε ότι θα υποβάλει πρόταση στην Επιτροπή Λοιμωδών Νοσημάτων. Μέχρι τώρα, γνωρίζαμε ότι η Επιτροπή Λοιμωδών Νοσημάτων πρότεινε στην κυβέρνηση. Σε κάθε περίπτωση, φαίνεται ότι θα κλείσουμε. Βρισκόμαστε σε αποκλεισμό από το Νοέμβριο, seems φαίνεται ότι αυτές οι συνθήκες δεν λειτουργούν … Έτσι, εάν σήμερα τεθεί σε εφαρμογή ένας νέος αποκλεισμός με την απόφαση της κυβέρνησης, τότε επιβεβαιώνεται ότι η κυβέρνηση έχει αρχίσει να βλέπει և κάντε և τώρα πηγαίνετε և παρακολουθείτε Αποφασίζει για αυστηρότερα μέτρα, τότε θα δούμε. “\nΣυνέχισε ότι παρόλο που βρισκόμαστε σε μια κατάσταση σε ολόκληρο τον Δυτικό κόσμο που δεν διαφέρει από την επιτυχία της, στη χώρα μας «η κατάσταση στην κοινωνία έχει οδηγήσει σε ακραία κόπωση, το μέγεθος της επιδημίας είναι ανησυχητικό». wave, τότε δεν έλαβε θετική αξιολόγηση, δεν έκανε ό, τι ήταν δυνατό για να έχει τη χαμηλότερη δυνατή τιμή. “\nΣτην ερώτηση τι άλλο θα έκανε, απάντησε. “Το σημαντικό πράγμα δεν είναι αυτό που θα κάνετε όταν η κατάσταση δεν ξεκινά πια, αλλά εάν κάνετε ό, τι ήταν δυνατό για την ανθρωπότητα, ώστε η κατάσταση να μην φτάσει εκεί ή να την ελαχιστοποιήσετε. Έχουμε μια ειδική κριτική. Τι έκανε η κυβέρνηση για να εξαπλώσει τα κρούσματα, τις δημόσιες συγκοινωνίες, τα σχολεία σε χώρους εργασίας; “Όχι μόνο δεν έκανε τίποτα, αλλά μας διαβεβαίωσε ότι δεν εξαρτάται από τα σχολεία του μετρό.” ,\nΣυνέχισε, “Βρισκόμαστε μπροστά σε ένα παράλογο θέατρο, επειδή οι επιστήμονες καλούνται να λάβουν αποφάσεις με βάση την εικόνα που δεν είναι πραγματική, επειδή ο αριθμός των δοκιμών είναι μικρότερος από τον απαιτούμενο …”.


Τα πιο αναπάντεχα παχυντικά τρόφιμα! | markos.tv\nΑρχική » Τα πιο αναπάντεχα παχυντικά τρόφιμα!\nΔείτε παρακάτω, σύμφωνα με το in2life.gr, μερικές τροφές που έχουν – μεν – θρεπτικά συστατικά, έχουν όμως και αρκετές θερμίδες.\nΑποτελούν σούπερ επιλογή για σνακ – αλλά θα πρέπει να τους καταναλώνετε με μέτρο. Σκεφτείτε ότι μόλις μια χούφτα καρύδια (30 γρ.) δίνουν περί τις 200 θερμίδες. Δηλαδή το 1/5 των συνολικών θερμίδων σε μια ισορροπημένη διατροφή 2000 θερμίδων/ημέρα.\n«Ξεκινήστε το πρωί σας υγιεινά, με ένα μπολ δημητριακά». Τι δημητριακά όμως; Η πλειοψηφία των δημητριακών πρωινού είναι αρκετά… ενισχυμένη σε ζάχαρη, άρα (καλά το μαντέψατε), πριν βιαστείτε να αδειάσετε τη σακούλα στο γάλα σας τσεκάρετε την ετικέτα για «υδατάνθρακες εκ των οποίων σάκχαρα».\nΌχι εκείνες με τα κομμένα λαχανικά, αλλά εκείνες που είναι «πακέτο» με ντρέσινγκ, κρουτών και λοιπά «εξτραδάκια» τα οποία σας φορτώνουν με περιττές θερμίδες.


Με ομήρους εκβιάζει διπλωματικά ο Ερντογάν……του Σταύρου Λυγερού.\nΔημοσιεύτηκε στις Τρίτη, 27 Μαρτίου 2018 15:41\nΗ απομάκρυνση του Τίλλερσον από την κορυφή του Στέιτ Ντιπάρτμεντ ακύρωσε, τουλάχιστον προς το παρόν, την αμερικανική διπλωματική πρωτοβουλία για μία συνάντηση με τον Έλληνα και Τούρκο ομόλογό του με σκοπό να συμφωνηθεί ένα πλαίσιο συμπεριφοράς των δύο πλευρών, ώστε να αποφευχθεί κάποιο θερμό επεισόδιο.\nΣύμφωνα με αξιόπιστες πληροφορίες, η αμερικανική πρωτοβουλία εκδηλώθηκε κατόπιν ελληνικού αιτήματος και με σκοπό να βρεθεί παραλλήλως και λύση για τους δύο επί της ουσίας ομήρους Έλληνες στρατιωτικούς.\nΣτην πραγματικότητα, η Αθήνα δεν διαθέτει μοχλό πίεσης έναντι του Ερντογάν. Εάν ο Τσίπρας του τηλεφωνήσει θα έχει αυτομάτως αποδεχθεί ότι θα διαπραγματευθεί την απελευθέρωση των δύο στρατιωτικών στη βάση ανταλλαγμάτων.\nΗ απόρριψη από την ελληνική Δικαιοσύνη του τρίτου κατά σειρά αιτήματος της Άγκυρας για έκδοση των οκτώ Τούρκων αξιωματικών που έχουν ζητήσει άσυλο εκ των πραγμάτων οδηγεί σε σκλήρυνση της τουρκικής πλευράς, περιπλέκοντας την επιστροφή των δύο.\nΣτην Τουρκία δεν υπάρχει Κράτος Δικαίου. Μπορεί να υπάρχουν όλοι οι σχετικοί θεσμοί, αλλά στην πραγματικότητα λειτουργούν προσχηματικά, ειδικά όταν πρόκειται για υποθέσεις κρατικού ενδιαφέροντος.\nΟι σχετικές αποφάσεις λαμβάνονται με πολιτικά κριτήρια. Κι αυτό ισχύει και για την περίπτωση των δύο Ελλήνων στρατιωτικών. Το καθεστώς Ερντογάν, άλλωστε, ακολουθεί την οθωμανική παράδοση της ομηρίας και του παζαριού για την απόσπαση ανταλλαγμάτων.\nΤο έπραξε με τον Γερμανό τουρκικής καταγωγής δημοσιογράφο. Τον απελευθέρωσε μετά από έναν χρόνο φυλάκισης κι αφού εξασφάλισε ανταλλάγματα από το Βερολίνο. Το πράττει και με τον Αμερικανό πάστορα Μπράνσον, ο οποίος βρίσκεται στις τουρκικές φυλακές από τον Οκτώβριο του 2016.\nΟ Μπράνσον, που ήταν υπεύθυνος για έναν προτεσταντικό ναό στη Σμύρνη επί 20 σχεδόν χρόνια κατηγορείται ότι «ανήκει και συμμετέχει στη διεύθυνση» του δικτύου Γκιουλέν. Ο Ερντογάν είχε δηλώσει τον περασμένο Σεπτέμβριο ότι είναι έτοιμος να τον ανταλλάξει με τον Γκιουλέν, που είναι εγκατεστημένος στην Πενσιλβάνια.\nΜε την ΕΕ και το ΝΑΤΟ ουσιαστικά να τηρούν στάση Ποντίου Πιλάτου, η ελληνική κυβέρνηση ουσιαστικά δεν μπορεί να κάνει τίποτα για να πιέσει την Άγκυρα.\nΥπενθυμίζουμε πως Τζανακόπουλος μιλούσε για περιστατικό ρουτίνας και εξέφραζε την αισιοδοξία του για γρήγορη επιστροφή των δύο, ακόμα κι όταν είχε καταστεί σαφές πως το νεοοθωμανικό καθεστώς χρησιμοποιούσε τους συλληφθέντες για να κάνει διπλωματικό καψώνι στην Αθήνα και τελικώς για να αποσπάσει ανταλλάγματα.\nΌταν με καθυστέρηση στο Μαξίμου συνειδητοποίησαν προς τα πού κινείται η υπόθεση, προσπάθησαν να την υποβαθμίσουν. Ο Φίλης το έκανε με τον πιο χοντροκομμένο τρόπο, προκαλώντας το κοινό αίσθημα και φέρνοντας το αντίθετο αποτέλεσμα.\nΔεν χρειαζόταν, άλλωστε, η δημοσκόπηση της Pulse για να διαπιστωθεί η ευαισθησία της κοινής γνώμης για την ομηρία των Ελλήνων στρατιωτικών. Το 62% την θεωρεί πολύ σημαντική και το 16% αρκετά σημαντική. Μόνο ένα 3% την θεωρεί ελάχιστα σημαντική. Το δε 51% έχει αρνητική γνώμη για τους κυβερνητικούς χειρισμούς, ενώ θετική γνώμη έχει το 32%.\nΕίναι ενδεικτικό πως όταν ο Καμμένος δήλωσε ότι οι δύο στρατιωτικοί είναι «όμηροι» των Τούρκων, δέχθηκε συνδυασμένα πυρά από κυβερνητικά στελέχη. Το επιχείρημά τους είναι ότι τέτοιες δηλώσεις εμποδίζουν τις προσπάθειες για τον επαναπατρισμό.\nΣύμφωνα με αξιόπιστες πληροφορίες, ωστόσο, οι προσπάθειες που γίνονται είναι σε υπηρεσιακό επίπεδο και χωρίς σοβαρές ελπίδες επιτυχίας για τους λόγους που προαναφέραμε.\nΤο Μαξίμου έχει εναποθέσει τις ελπίδες του στη σύνοδο κορυφής ΕΕ-Τουρκίας που θα πραγματοποιηθεί την επόμενη εβδομάδα στη Βουλγαρία.\nΓίνονται κάποιες παρασκηνιακές κινήσεις για μία συνάντηση Τσίπρα-Ερντογάν, αλλά η πραγματοποίησή της θα εξαρτηθεί από το εάν οι προκαταρκτικές επαφές θα δείξουν ότι υπάρχει περιθώριο θετικής κατάληξης. Διαφορετικά, ένα ναυάγιο θα επιδεινώσει τις ήδη δύσκολες ελληνοτουρκικές σχέσεις.


Η «ΠΟΛΥΠΑΘΗ»… ΕΘΝΙΚΗ ΟΔΟΣ ΤΟΥ ΒΟΡΕΙΟΥ ΕΒΡΟΥ | Ελεύθερη Θράκη\n«Νέα ήμουν και γέρασα», που λέει κι ένα παλιό γνωμικό… Και θυμάμαι όταν πηγαίναμε οδικώς προς τον Βόρειο Έβρο, να ταξιδεύουμε σ’ έναν κακοτράχαλο δρόμο. Λακούβες, στροφές, κατεστραμμένο οδόστρωμα, στενοί δρόμοι…\nΚόσμος και κοσμάκης έχασε την ζωή του σ’ αυτήν την εθνική οδό, εξαιτίας των κακοτεχνιών. Τόσοι νομάρχες και αντιπεριφερειάρχες πέρασαν και κανένας δεν έκανε το ελάχιστο για να βελτιώσει την κατάσταση.\nΠάγια τα παράπονα και οι διαμαρτυρίες των κατοίκων που δεκαετίες τώρα ζητούν έναν καλό και ασφαλή δρόμο!\n20 χρόνια μετά, οι βελτιώσεις της οδοποιίας της εθνικής οδού, παραμένουν ελάχιστες. Καμιά φοβερή αλλαγή, που να παρέχει ασφάλεια και ταχύτητα στους οδηγούς Ι.Χ. και φορτηγών που ταξιδεύουν προς τον Βόρειο Έβρο και αντίστροφα.\nΚαι φυσικά, γλυκιά «καραμέλα» των ιθυνόντων της Περιφερειακής Ενότητας Έβρου (πάλαι ποτέ Νομαρχίας – αλλά για εκσυγχρονισμό, αλλάξαμε την λέξη), ότι δεν υπάρχει χρηματοδότηση από την Αθήνα, και ότι τα πράγματα είναι δύσκολα, και ότι φταίει ο ανάδρομος Ερμής, κοκ.\nΛόγια βερεσέ… Ακόμη, και από τον νέο Αντιπεριφερειάρχη Έβρου (εδώ και 1,5 χρόνο), Δημήτρη Πέτροβιτς, δεν έχουμε δει να κάνει κάτι… Ούτε καν διαγράμμιση, με κίτρινες γραμμές για την ορατότητα για τις ημέρες που ο βόρειος Έβρος σκεπάζεται από ομίχλη, υπάρχει σε κάποια τμήματα της «πολύπαθης» εθνικής οδού κι έτσι οι οδηγοί είναι αναγκασμένοι να οδηγούν στα τυφλά και με μεγάλο κίνδυνο.\nΠαρ’ όλα αυτά, ας σας ενημερώσουμε πως με βάση σχετική ανακοίνωση: «Κυκλοφοριακές ρυθμίσεις τίθενται σε εφαρμογή στην Εθνική Οδό Μ.Δερείου – Ορμενίου, σύμφωνα με την Αστυνομική Διεύθυνση Ορεστιάδας.\nΑναλυτικότερα, θα εκτελούνται εργασίες στο τμήμα της Εθνικής Οδού Μ.Δερείου – Ορμενίου (ΕΟ53) από τη διασταύρωση Χελιδόνας μέχρι και τη διασταύρωση προς Κυπρίνο – Αμμόβουνο, για την χρονική περίοδο από 21/10/2015 έως (κατ εκτίμηση) τις 12/11/2015.\nΟι εργασίες θα πραγματοποιούνται τμηματικά και σε καμία περίπτωση η ζώνη εκτελούμενων εργασιών δεν θα είναι μεγαλύτερη από 50,00μ., ενώ οι εργασίες θα εκτελούνται κατά την διάρκεια της ημέρας, με ευθύνη του εργολάβου.\nΑπό τις απογευματινές ώρες και καθ΄ όλη τη διάρκεια της νύχτας, η οδός θα παραδίδεται στην κυκλοφορία πλήρως απεκατεστημένη. Η διέλευση των οχημάτων θα γίνεται με εναλλάξ κυκλοφορία των δύο κατευθύνσεων».\nΕλπίζουμε με αυτό μας το άρθρο, να εισακουστούν οι δεκάδες φωνές πολιτών που επικοινωνούν τακτικά με την εφημερίδα μας, ζητώντας να φτιαχτεί επιτέλους ο δρόμος, για να είναι ασφαλής και αξιοπρεπής, με βάση τα ευρωπαϊκά δεδομένα.\nΝα ευαισθητοποιηθούν οι υπεύθυνοι κι να δώσουν προτεραιότητα σε αυτό το ζωτικής σημασίας έργο, ΣΗΜΕΡΑ. Για να μην θρηνήσουμε και άλλα θύματα…\nΠροηγούμενο άρθροΑΜΕΡΙΚΑΝΙΚΟ ΑΕΡΙΟ ΓΙΑ ΤΗΝ Ν.Α. ΕΥΡΩΠΗ ΜΕΣΩ ΑΛΕΞΑΝΔΡΟΥΠΟΛΗΣ\nΕπόμενο άρθροΜαΐστρος Αλεξ/πολης: Σκληρός βασανισμός σε σκύλο με ατσάλινη θηλιά


Μαίρη Μηλιαρέση για Φάρμα: «Σε αγκαλιάζουν, σε φιλάνε, σου λένε ότι σε αγαπάνε και μετά σε θάβουν» – News.gr\nΠιο συγκεκριμένα, η Μαίρη Μηλιαρέση σημείωσε χαρακτηριστικά πως «δεν υπήρχε ποτέ περίπτωση να πάω σε ριάλιτι, γιατί δεν θα έβγαζα ποτέ τα εσώψυχά μου. Στη Φάρμα πήγα και έκανα πολλές δουλειές και το χάρηκα... Φιλίες δεν αναπτύσσονται σε δύο εβδομάδες... Κλαίνε όσοι φεύγουν, γιατί ο εγκλεισμός δημιουργεί μια περίεργη ψυχολογία». «Εγώ πήγα χαλαρή, γιατί ήξερα ότι το παιδί μου ήταν καλά... Το μεγαλύτερό μου πρόβλημα ήταν η πολυκοσμία. Αυτό το φοβήθηκα πολύ αλλά δεν με ενόχλησε τίποτα» συμπλήρωσε.\nΗ Φάρμα Μαίρη Μηλιαρέση


«Αν συνεχιστεί η κατάσταση αδιαφορίας από ορισμένους ίσως κάνουμε αλλαγές», δήλωσε χαρακτηριστικά ο τεχνικός του ΠΑΟΚ, Άρης Λυκογιάννης μετά τη νίκη επί του Μεσολογγίου με σκορ 96-87 στο Παλατάκι.\n«Είναι σημαντικό σήμερα που κερδίσαμε. Το γεγονός ότι κερδίσαμε χωρίς να απειληθούμε ουσιαστικά είναι το μόνο θετικό για σήμερα. Δεν είμαι ικανοποιημένος για την εικόνα μας. Μετά τα πρώτα λεπτά και τα πρώτα σουτ του Γκότσερ η αντίδραση μας δεν ήταν καλή. Μοιάζαμε σαν να παίζαμε τον τελικό της Euroleague. Μερικές φορές καταλαβαίνει τι θέλεις να κάνεις και τι κάνεις και από την γλώσσα του σώματος.\nΤεστ, προπόνηση και βασιλόπιτα


Ελένη Μενεγάκη: Απίστευτο κυνηγητό με τους φωτογράφους στην παραλία! | Newsbomb Cyprus\nΑνανεώθηκε12 Ιουνίου 2019 12:51\nΕλένη Μενεγάκη: Απίστευτο κυνηγητό με τους φωτογράφους στην παραλία!\nΕκτός εαυτού ο Ματέο!\nH Ελένη Μενεγάκη πάντα κάνει τις πρώτες της βουτιές στα αγαπημένα της Άχλα, απ’ όπου ξεκίνησε και φέτος τις διακοπές της, λίγες εβδομάδες πριν τελειώσει η εκπομπή της στον Alpha. Για του λόγου το αληθές, εκεί πέρασε το περασμένο Σαββατοκύριακο μαζί με τον σύζυγό της Μάκη Παντζόπουλο και είχαν σκοπό να μην τους συναντήσει κανένας... ανεπιθύμητος στην παραλία του Onar.


Καταγγελία: Θάνατος βρέφους από μαιευτική βία στην Αθήνα – Άποψη Τώρα\n“Μάρτιοw του 2018, έγκυος 39 εβδομάδων, πήγα στην γυναικολόγο που με παρακολουθούσε σε δημόσιο νοσοκομείο. Ηταν μία εβδομάδα πριν την πιθανή ημερομηνία τοκετού (ΠΗΤ 23/3/2018). Εκείνη τη μέρα, χωρίς να μου εξηγήσει, με εξέτασε κολπικά και μου είπε ότι δεν έχει κατέβει το μωρό και ότι είναι πολύ ψηλά. Πήγα ξανά στις 39 βδομάδες και 5 μέρες και μου είπε να πάω ξανά μετά τις 40 εβδομάδες αν δεν έχουν σπάσει τα νερά μου. Εγώ της τηλεφώνησα 4 μέρες μετά την ΠΗΤ μου (27/03/2018) και την ενημέρωσα ότι δεν έχουν σπάσει τα νερά μου και μου είπε ότι από την επόμενη μέρα πρέπει να κάνω εισαγωγή στο νοσοκομείο.\nPREVIOUS Previous post: Γνωρίζετε ότι μπορείτε να μαγειρέψετε στο πλυντήριο πιάτων;\nNEXT Next post: Tέλη Κυκλοφορίας 2019: Πως θα γίνει ο υπολογισμός τους-Αναλυτικοί πίνακες


Ασταμάτητη η Άλκμααρ, «διπλό» για τη Νάπολι | Goal News Cy\nGOALΑσταμάτητη η Άλκμααρ, «διπλό» για τη Νάπολι\nΗ ολλανδική ομάδα ήταν εντυπωσιακή και δεν άφησε κανένα περιθώριο αμφισβήτησης στον αντίπαλο, επικρατώντας 4-0.\nΟ Κουπμέινερς με πέναλτι στο 6’ άνοιξε το σκορ και ο Γκούντμουτσον στο 20’ διπλασίασε τα τέρματα των γηπεδούχων. Στο 51’ ο Κάρλσον «έγραψε» το 3-0 και με τη συμπλήρωση μιας ώρας ο Γκούντμουτσον ξανά διαμόρφωσε το 4-0. Η Ριέκα μείωσε σε 4-1 στο 73’ με τον Κουλένοβιτς.\nΣτο άλλο ματς του ομίλου, η Νάπολι κατάφερε να φύγει με τη νίκη από την έδρα της Σοσιεδάδ και να πανηγυρίσει το πρώτο της τρίποντο. Με γκολ του Πολιτάνο στο 56΄οι «παρτενοπέι» έφυγαν με τη νίκη (0-1)από την Ισπανία.\nΝάπολι – Σοσιεδάδ 0-1


Kundalini απώλεια της όρεξης - Κίνητρο για να χάσετε βάρος yahoo\nΑπώλεια της όρεξης σε νυφίτσες Ανορεξία Η ανορεξία είναι μια πολύ σοβαρή κατάσταση που προκαλεί ένα κουνάβι να χάνουν την όρεξή του αρνούνται να φάνε και να χάσουν έτσι μια επικίνδυνη ποσότητα του βάρους. Ο ιατρικός όρος για την απώλεια της όρεξης είναι ανορεξία. Απώλεια βάρους: Γνωρίστε 9 φυσικά κατασταλτικά της όρεξης by admin · 31 Οκτωβρίου Εάν καταφέρετε να βάλετε φρένο στην πείνα σας με φυσικό τρόπο, θα προλάβετε την υπερφαγία και την επακόλουθη πρόσληψη βάρους.\nΈνα ινδικό χοιρίδιο μπορεί να έχει μερική απώλεια της όρεξης ( ανορεξία) ή αρνούνται να φάνε καθόλου ( ανορεξία). Απώλεια όρεξης και Ανορεξία. Εντούτοις, υπάρχουν ορισμένες πολύ σοβαρές υποκείμενες αιτίες για. Η απώλεια της όρεξης προκαλεί ( προφανώς) απώλεια βάρους κάτι που είναι επιθυμητό από τους περισσότερους ανθρώπους αφού προσπαθούν να αδυνατίσουν.\nKundalini απώλεια της όρεξης. Επισκόπηση. Many translated example sentences containing " απώλεια της όρεξης" – English- Greek dictionary and search engine for English translations. Απώλεια βάρους: Γνωρίστε 9 φυσικά κατασταλτικά της όρεξης.\nΟ συνδυασμός πηκτίνης και διαλυτών φυτικών ινών τα καθιστά ιδανικό σνακ για την πρόληψη της υπερκατανάλωσης τροφής και τη μείωση της όρεξης. Η απώλεια της όρεξης συμβαίνει όταν χάσετε την επιθυμία για φαγητό στις τυπικές ώρες φαγητού.\nΑν τον καταναλώσετε 30 λεπτά πριν το γεύμα βοηθά στην μείωση της όρεξης ενώ μειώνει την ποσότητα θερμίδων που καταναλώνονται. Η μειωμένη όρεξη είναι η μειωμένη επιθυμία για φαγητό. Εάν καταφέρετε να βάλετε φρένο στην πείνα σας με φυσικό τρόπο, θα προλάβετε την υπερφαγία και την επακόλουθη πρόσληψη βάρους.\nKundalini απώλεια Απώλεια βάρους\nMany translated example sentences containing " απώλεια της όρεξης" – English- Greek dictionary and search engine for English translations. Διατροφικές συνήθειες κατά τη διάρκεια της χημειοθεραπείας.\nClose; True Stories.\nKundalini απώλεια Βάρους\nΕφηβη θα καταψυχθεί για να επανέλθει όταν βρεθεί θεραπεία για τον καρκίνο ; Η πρώτη ασθενής στον κόσμο που σώζεται από επιθετική λευχαιμία! Η απώλεια της όρεξης προκαλεί ( προφανώς) απώλεια βάρους, κάτι που είναι επιθυμητό από τους περισσότερους ανθρώπους, αφού προσπαθούν να αδυνατίσουν.\nΕντούτοις, υπάρχουν ορισμένες πολύ σοβαρές υποκείμενες αιτίες για. Επισκόπηση.\nKundalini απώλεια Πράγματα\nΗ απώλεια της όρεξης συμβαίνει όταν χάσετε την επιθυμία για φαγητό στις τυπικές ώρες φαγητού. Ο βασικός ρόλος της λεπτίνης είναι ο έλεγχος των καύσεων του σώματός μας, της όρεξης, της λήψης τροφής και της αποθήκευσης λίπους στο σώμα μας.\nΑπώλεια Ημέρα περπατά\nΟυσιαστικά η σύνδεση είναι απλή: όταν έχουμε αρκετά αποθέματα λίπους. Τα μήλα έχει αποδειχθεί πως μειώνουν το αίσθημα της πείνας, ενώ λόγω των φυτικών ινών που περιέχουν, ελέγχουν τα επίπεδα σακχάρου στο αίμα.\nΆλλα συμπτώματα της πάθησης είναι η απώλεια μαλλιών, οι αλλαγές στην ούρηση, η εφίδρωση, η μυική αδυναμία, ο γρήγορος καρδιακός παλμός κ. Απώλεια της όρεξης σε νυφίτσες Ανορεξία Η ανορεξία είναι μια πολύ σοβαρή κατάσταση που προκαλεί ένα κουνάβι να χάνουν την όρεξή του, αρνούνται να φάνε, και να χάσουν έτσι μια επικίνδυνη ποσότητα του βάρους.


Πρώτη καταχώρηση: Κυριακή, 16 Αυγούστου 2020, 09:31\nΧαρακτηρίζεται ως το κορυφαίο τετρακίνητο όχημα. Ένα αυθεντικό SUV με εκπληκτικές δυνατότητες σε όλες τις επιφάνειες και πληθώρα τεχνολογιών.\nΤο Land Rover Defender είναι πάντα έτοιμο για περιπέτεια και ικανό να ξεπεράσει οποιοδήποτε εμπόδιο. Σύμμαχος του εμβληματικού off-road βρετανικού αυτοκινήτου είναι τα ελαστικά Goodyear Wrangler All-Terrain Adventure, τα οποία προσφέρονται στην περίπτωση του μοντέλου σε διαστάσεις 18, 19 και 20 ιντσών.\nΑυτά τα άκρως εξειδικευμένα και κατάλληλα για κάθε συνθήκη ελαστικά επιτρέπουν στους οδηγούς του Defender να απολαύσουν ένα υψηλό επίπεδο άνεσης κατά την οδήγηση και ταυτόχρονα την επιλογή να αφήσουν πίσω τους την άσφαλτο, για να αντιμετωπίσουν τις σκληροτράχηλες εκτός δρόμου διαδρομές.\nΔιαθέτουν ενισχυμένες ίνες υψηλής απόδοσης από υλικό Kevlar που παρέχουν συνοχή και αποτρέπουν τυχόν διατρήσεις. Οι ώμοι των ελαστικών Goodyear Wrangler All-Terrain Adventure φέρουν την τεχνολογία «DuraWall» που προστατεύει από τρυπήματα ή ραγίσματα στην πλευρική περιοχή, ένα άκρως χρήσιμο στοιχείο κατά την οδήγηση σε βραχώδεις περιοχές.\nΕπίσης, έχουν βελτιστοποιημένη σχεδίαση πέλματος για μεγαλύτερη αντοχή και προσαρμόζουν την τεχνολογία «TractiveGroove» που εξασφαλίζει τη βέλτιστη πρόσφυση στη λάσπη και το χιόνι.\nΤελευταία ενημέρωση: Κυριακή, 16 Αυγούστου 2020, 09:31


Αστρολόγος προβλέψεις 11/07 Τετάρτη - ζώδια\nΑστρολόγος προβλέψεις 11/07 Τετάρτη\nΑστρολόγος Αυτή η Τετάρτη θα είναι από εκείνες τις ημέρες, που προκαλούν το πνεύμα και τη θέληση σας. Μη γίνεστε απαισιόδοξοι, αλλά αποφύγετε και την υπερβολική αισιοδοξία. Η σημερινή είναι μια ημέρα με καλά μελετημένες ενέργειες και λόγια.\nΤα προβλήματα που θα προκύψουν σήμερα θα επιλυθούν κάποια άλλη ευνοϊκότερη στιγμή. Τώρα παρακολουθήστε τα όνειρά σας και τις περίεργες εμπειρίες που κάποιες φορές αποκαλούμε συμπτώσεις ή ατυχήματα.\nΕίναι πιθανά κάποια μικρά κέρδη αλλά σε γενικές γραμμές να είστε προσεκτικοί με τα έξοδά σας.\nΕσείς που γεννηθήκατε την Τετάρτη στα ζώδια του Κριού, του Λέοντα και του Τοξότη, αποφύγετε πράξεις ή υποσχέσεις οικονομικού χαρακτήρα. Να είστε προσεκτικοί εάν η εργασία σας συνδέεται με χρήματα. Σήμερα θα νιώσετε αγχωμένοι λόγω κάποιων σημαντικών νέων που θα λάβετε ή λόγω κάποιου τηλεφωνήματος.\nΓια εσάς που γεννηθήκατε στα ζώδια του Ταύρου, της Παρθένου και του Αιγόκερω θα είναι μια ευνοϊκή μέρα για να επιλύσετε κάποια προβλήματα που σχετίζονται με τις φιλικές ή ερωτικές σας σχέσεις. Σήμερα θα είναι σημαντικό να βρείτε τον τρόπο να συμβιβαστείτε και θα μπορέσετε να επιτύχετε πολλά. Την Τετάρτη θα βιώσετε διάφορα γεγονότα που θα σχετίζονται με επισκέπτες, ταξίδια, αλλαγές και άλλα.\nΕσείς που γεννηθήκατε στα ζώδια των Διδύμων, του Ζυγού και του Υδροχόου, σήμερα θα αναλάβετε διάφορα καθήκοντα που σχετίζονται με ένα παιδί ή με ένα άτομο νεαρής ηλικίας. Την Τετάρτη, δώστε μεγαλύτερη προσοχή στους συγγενείς σας που αισθάνονται μοναξιά ή που έχουν προσωπικά προβλήματα. Σήμερα, η σχέση σας με αυτούς θα είναι σημαντική για τη συναισθηματική ισορροπία της οικογένειάς σας. Την Τετάρτη, μπορεί να χάσετε ή να ξεχάσετε κάτι.\nΕσείς που γεννηθήκατε στα ζώδια του Καρκίνου, του Σκορπιού και των Ιχθύων, την Τετάρτη θα συζητήσετε για τα προσωπικά προβλήματα μιας γυναίκας από τον κύκλο των φίλων ή των συγγενών σας. Αυτά που θα πει ή θα κάνει θα σας πληγώσουν συναισθηματικά ή θα σας απογοητεύσουν. Σήμερα θα λάβετε διάφορα δυσάρεστα νέα ή θα βιώσετε δυσάρεστα γεγονότα που σχετίζονται με ανθρώπους που γνωρίζετε. Μπορεί να προκύψουν κάποιες παρεξηγήσεις στην ερωτική σας ζωή ή να έχετε υπερβολικές προσδοκίες από τον/τη σύντροφό σας.